hotchpotch/miracl-hf-unified huggingface dataset:
อยู่ต่อเลยได้ไหม
"อยู่ต่อเลยได้ไหม" เป็นซิงเกิลของ สิงโต นำโชค ในปี พ.ศ. 2555 เป็นผู้ประพันธ์เนื้อร้อง-ทำนองและผู้เรียบเรียง เป็นเพลงจังหวะเบา ๆ ที่มีแนวเพลง Surf Music ผสมอยู้ด้วย และที่มาของเพลงนี้ได้แรงบันดาลใจมาจากปาร์ตี้ที่สนุกมากจนเขาไม่อยากให้มันจบลง ออกจำหน่ายในวันที่ 8 ตุลาคม พ.ศ. 2555
มิวสิกวิดีโอเพลง "อยู่ต่อเลยได้ไหม" เผยแพร่ในวันที่ 29 ตุลาคม พ.ศ. 2555 มีเนื้อหาสุดโรแมนติก เกี่ยวกับการเริ่มจากปาร์ตี้ที่สนุกมากจนเขาไม่อยากให้มันจบลง วินาทีแห่งการบอกลานั้นที่สามารถตีความได้จากหลายมุมมอง ไม่ใช่แค่เพียงกับงานเลี้ยงที่สนุกสนานจนไม่อยากให้มันจบลงแต่อาจเป็นช่วงเวลาที่ต้องบอกลากับคนพิเศษในค่ำคืนอันแสนสุข “แต่เมื่องานเลี้ยงย่อมมีวันเลิกรา” เราควรจะทำให้ช่วงเวลาดี ๆ ยาวนานที่สุดได้ยังไง?
เพลง "อยู่ต่อเลยได้ไหม" ได้คว้าอันดับ 2 จาก 10 อันดับ ของไอทูนส์สโตร์ไทยแลนด์ (iTunes Store Thailand) เพลงที่ขายดีที่สุดในไอทูนส์ ในปี พ.ศ. 2556
องค์การคลังสินค้า
องค์การคลังสินค้า (อ.ค.ส.) เป็นรัฐวิสาหกิจในสังกัดกระทรวงพาณิชย์ ก่อตั้งขึ้นเมื่อปี พ.ศ. 2498
ช่วงสงครามโลกครั้งที่ 2 สินค้าอุปโภคบริโภคมีแนวโน้มที่ราคาจะสูงขึ้นมาก กระทรวงพาณิชย์จึงได้จัดตั้ง "หอคลังสินค้ากลาง" ในสังกัดกรมการค้าภายใน เมื่อปี พ.ศ. 2485 เพื่อเป็นหน่วยงานหลักในการรักษาระดับราคาสินค้าอุปโภคบริโภค ต่อมาในปี พ.ศ. 2487 ได้เปลี่ยนชื่อเป็น "คลังสินค้ากลาง" และยกฐานะขึ้นเป็น "กองคลังสินค้า" ในปีเดียวกัน แต่ภายหลังสงครามโลกครั้งที่ 2 สงบลง ภารกิจของกองคลังสินค้า จึงเป็นเพียงหน่วยงานที่รับซื้อและจำหน่ายสินค้าทั่วไป กระทั่งในปี พ.ศ. 2497 กระทรวงเศรษฐการ (ชื่อในขณะนั้น) ได้มีนโยบายจัดตั้งฉางข้าวและคลังสินค้า เพื่อรับฝากข้าวและสินค้าเกษตร โดยการออกพระราชกฤษฎีกาจัดตั้งองค์การคลังสินค้า พ.ศ. 2498 ขึ้น
องค์การคลังสินค้า มีวัตถุประสงค์ในการจัดตั้งเพื่อทำกิจการทั้งปวงเกี่ยวกับข้าว พืชผลและสินค้าต่างๆ เพื่อให้จำนวนผลิต คุณภาพ ราคา เหมาะสมและเพียงพอกับความต้องการของรัฐและประชาชนทั่วไป และต่อมาในปี พ.ศ. 2540 ได้มีการแก้ไขพระราชกฤษฎีกาจัดตั้งองค์การคลังสินค้ากำหนดวัตถุประสงค์ ในการจัดตั้งใหม่คือ “ทำกิจการทั้งปวงเกี่ยวกับสินค้าเกษตรและสินค้าอุปโภคบริโภค รวมทั้งธุรกิจบริการที่เกี่ยวข้องกับสินค้าเกษตรและสินค้าอุปโภคบริโภค”
ในระยะเริ่มต้น องค์การคลังสินค้า ได้รับโอนกิจการมาจากกองคลังสินค้า กระทรวงเศรษฐการ และในปี พ.ศ. 2524 ได้รับโอนทรัพย์สินของโรงงานกระสอบ กรมโรงงานอุตสาหกรรม เข้าด้วยกัน ซึ่งใช้เป็นที่ตั้งของสำนักงานองค์การคลังสินค้า ตั้งแต่ปี พ.ศ. 2546 เป็นต้นมา
องค์การสวนยาง
องค์การสวนยาง (อ.ส.ย.) เป็นอดีตรัฐวิสาหกิจในสังกัดกระทรวงเกษตรและสหกรณ์ ผู้ก่อตั้งคือ ชุบ มุนิกานนท์ และก่อตั้งขึ้นเมื่อปี พ.ศ. 2504 มีสำนักงานใหญ่ตั้งอยู่ที่อำเภอช้างกลาง จังหวัดนครศรีธรรมราช ต่อมาถูกยุบรวมเข้าเป็นการยางแห่งประเทศไทยในปี พ.ศ. 2558
กิจการสวนยางในประเทศไทย เริ่มต้นในปี พ.ศ. 2482 โดยรัฐมนตรีว่าการกระทรวงการคลัง ได้มอบเงินจำนวนหนึ่งให้พระยาอนุวัติวนรักษ์ หัวหน้ากองการยาง กรมป่าไม้ เพื่อซื้อที่ดินสวนยาง ต่อมาในปี พ.ศ. 2484 ได้มีพระราชกฤษฎีกากำหนดเขตหวงห้ามที่ดินในท้องที่ตำบลช้างกลาง อำเภอฉวาง จังหวัดนครศรีธรรมราช หวงห้ามที่ดินดังกล่าวไว้เพื่อการเกษตร รวมเนื้อที่ประมาณ 12,000 ไร่ แต่ในช่วงเวลาดังกล่าวเกิดสงครามมหาเอเชียบูรพา ทำให้ไม่สามารถดำเนินการได้อย่างเต็มที่ โดยในระหว่างปี พ.ศ. 2485 ถึงปี พ.ศ. 2490 กิจการสวนยางดังกล่าวอยู่ในความดูแลขององค์การอุตสาหกรรมป่าไม้ และโอนไปรวมกับบริษัท แร่และยาง จำกัด ในปี พ.ศ. 2490 แต่ยังไม่ทันได้ดำเนินการบริษัท แร่และยาง จำกัด ก็ต้องเลิกกิจการไปเสียก่อน จึงต้องโอนกลับมาสังกัดองค์การอุตสาหกรรมป่าไม้เช่นเดิม
ในปี พ.ศ. 2491 กรมสวัสดิการทหารบก ได้เข้ามาศึกษาดูกิจการสวนยาง แต่ก็ไม่ได้มีการเข้ามาดำเนินการแต่อย่างใด จนกระทั่งในปี พ.ศ. 2492 คณะรัฐมนตรีได้มีมติให้ยกฐานะกิจการสวนยางขึ้นเป็น "องค์การสวนยางนาบอน" สังกัดสำนักงานปลัดกระทรวงเกษตรและสหกรณ์ โดยมีวัตถุประสงค์เพื่อผลิตยางแผ่นรมควัน น้ำยางสดจำหน่าย และดำเนินการค้นคว้าทดลอง ฝึกอบรมเกษตรกรไทยในการผลิตยาง ด้วยเงินทุนจากกระทรวงการคลัง จำนวน 3.4 ล้านบาท
กระทั่งในปี พ.ศ. 2504 ได้มีการตราพระราชกฤษฎีกาจัดตั้งองค์การสวนยาง พ.ศ. 2504 กำหนดให้องค์การสวนยางเป็นนิติบุคคล
ต่อมาเมื่อวันที่ 15 กรกฎาคม พ.ศ. 2558 ได้ยุบรวมกับหน่วยงานอื่นอีกสองหน่วยงานเป็น การยางแห่งประเทศไทย ซึ่งเป็นรัฐวิสาหกิจ ตามพระราชบัญญัติการยางแห่งประเทศไทย พ.ศ. 2558
องค์การสวนยาง มีพื้นที่ทำประโยชน์ จำนวน 41,800 ไร่ ดังนี้
ทรายทอง ณ โคราช
ทรายทอง ณ โคราช นักร้องเพลงลูกทุ่งหญิงในอดีต เจ้าของฉายา ลูกทุ่งสาวขวัญใจเพลงแก้ มีผลงานเพลงดัง คือ เพลงน้ำใจสาวดอย
ทรายทอง ณ โคราช มีชื่อและนามสกุลจริงว่า สายทอง เกตุนอก เป็นชาวอำเภอคง จังหวัดนครราชสีมา ชีวิตในวัยเด็กต้องต่อสู้กับความแร้นแค้นตามแบบแฐับของคนที่ราบสูงทั่วไป แต่เพราะความยากจนทำให้แอบมีความหวังว่า อนาคตอาจจเป็นนักร้องดังก็ได้เพราะเธอชอบร้องเพลง มีเสียงดีมาตั้งแต่เล็กๆ เธอจึงตัดสินใจเข้ากรุงเทพฯ เพื่อตัดสินใจเดินตามความหวัง
ทรายทองเข้ามากรุงเทพโดยได้มาอยู่ร่วมกับคณะวงดนตรีไวพจน์ เพชรสุพรรณ ร่วมกับ ระพี เรือนเพชร เพชร โพธาราม ชาญ ชัยนาท ปักษิณ ลูกวิเศษ เพราะวงดนตรีได้ประสบอุบัติเหตุทำให้นักร้องในวงขาด เธอจึงได้มีโอกาสเข้ามาอยู่ในวงของไวพจน์ หลังจากที่เธอเดินสายร้องเพลงก็ประสบปัญหาในวงดนตรีจึงได้เดินทางกลับบ้านสักพัก และได้กลับมาในวงใหม่อีกครั้งจึงได้บันทึกแผ่นเสียงครั้งแรกเมื่อตอยอายุ 15 ปี ในบทเพลงสงสารสุโขทัย เป็นเพลงแก้กับเพลงสุโขทัยระทม ของ เพชร โพธาราม เมื่อปี พ.ศ. 2510
ทรายทอง ณ โคราช มีผลงานเพลงดังชื่อ
ปัจจุบนทรายทอง ณ โคราช อยู่ห้องเช้าราคา 1000 บาท มีอาชีพทำข้าวราดแกงขายที่ตลาดสำโรงใต้ จังหวัดสมุทรปราการ และยังรับงานรับจ้างร้องเพลงในวาระที่มีโอกาส
ฟุตบอลทีมชาติคอสตาริกา
ฟุตบอลทีมชาติคอสตาริกา () เป็นทีมฟุตบอลประจำชาติของประเทศคอสตาริกา มีสมาพันธ์ฟุตบอลคอสตาริกา (FEDEFUTBOL) เป็นผู้บริการ เป็นส่วนหนึ่งของฟีฟ่า ตั้งแต่ปี ค.ศ. 1927 และ คอนแคเคฟ ตั้งแต่ปี ค.ศ. 1961 และ "สมาพันธฟุตบอลอเมริกากลาง" ตั้งแต่ปี ค.ศ. 1990
ฟุตบอลทีมชาติคอสตาริกา เป็นทีมฟุตบอลที่ประสบความสำเร็จมากที่สุดในอเมริกากลาง
"ข้อมูลเมื่อวันที่ 5 กันยายน ค.ศ. 2017"
บรมวุฒิ หิรัญยัษฐิติ
ร้อยเอก บรมวุฒิ หิรัณยัษฐิติ หรือ ผู้กองมิค ทหารบกชาวไทย และ นักแสดงชายชาวไทย น้องชายของ ชาย ชาตโยดม หิรัณยัษฐิติและ มีน้องสาว ชื่อ มินนี่
หลังจากคบหาดูใจกันมาอย่างยาวนานกว่า 8 ปี มิค บรมวุฒิ ได้สมรสกับ เบนซ์ พรชิตา ณ สงขลา ในวันที่ 8 พฤศจิกายน 2556 ที่หัวหิน ก่อนจะจัดงานฉลองสมรสในวันที่ 26 เมษายน 2557 ซึ่งตรงกับวันครบรอบ 9 ปี ที่ทั้งคู่เป็นแฟนกัน เมื่อวันที่ 22 มิถุนายน พ.ศ. 2559 เบนซ์ ภรรยาสาว ได้ให้กำเนิด ลูกสาวชื่อน้องปริม ชื่อจริงด.ญ.รัตน์นรี หิรัณยัษฐิติ
สาขาวิศวะกรรมทหารการข่าว
สนามกีฬาบิสเลตต์
สนามกีฬาบิสเลตต์ (,) ตั้งอยู่ที่กรุงออสโล ประเทศนอร์เวย์ เริ่มก่อสร้างในปี ค.ศ. 1917 แล้วเสร็จในปี ค.ศ. 1922 ซึ่งเป็นสนามกีฬาขนาดใหญ่อันดับที่ 1 ของนอร์เวย์
ในปี ค.ศ. 1952 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1952 ที่นอร์เวย์เป็นเจ้าภาพ
อินดิเอ็นด์
"อินดิเอ็นด์" () เป็นเพลงของวงดนตรีร็อกชาวอเมริกัน ลิงคินพาร์ก รวมอยู่ในสตูดิโออัลบั้มชุดแรกของวง "ไฮบริดทีโอรี" (พ.ศ. 2543) เพลงถูกปล่อยออกมาในวันที่ 21 พฤศจิกายน พ.ศ. 2544 เป็นซิงเกิลที่สี่ ซิงเกิลสุดท้ายจากอัลบั้ม"ไฮบริดทีโอรี" แต่งโดยลิงคินพาร์ค และมี ดอน กิลมัวร์ เป็นโปรดิวเซอร์ เนื้อหาในเพลงโดยส่วนมากเกี่ยวกับความล้มเหลวในชีวิตของคนคนหนึ่ง อย่างไรก็ตามเพลงนี้ยังบ่งบอกถึงมิตรภาพและความสัมพันธ์ที่เคยได้ไว้วางใจกัน แต่กลับแตกสลายไป เพลง อินดิเอ็นด์ ถือเป็นเพลงหนึ่งของลิงคินพาร์กที่รู้จักและนิยมมากที่สุด โดยเป็นเพลงที่ลิงคินพาร์กได้เล่นในการแสดงสดมากที่สุด
นักร้องนำของวง เชสเตอร์ เบนนิงตัน ในแรกเริ่มนั้นเขาไม่ชอบเพลงนี้และไม่อยากให้รวมอยู่ในอัลบั้ม"ไฮบริดทีโอรี"'
หม่อมเทวาธิราช (หม่อมราชวงศ์แดง อิศรเสนา)
ร้อยเอก หม่อมเทวาธิราช (ม.ร.ว.แดง อิศรเสนา) จ.ช., ร.จ.ม. 
เกิดในสมัยรัชกาลที่ ๓ ตรงกับวันอังคารที่ ๒๔ กันยายน พ.ศ. ๒๓๙๕ เป็นบุตรใหญ่ในหม่อมเจ้าจันตรี อิศรเสนา เกิดแต่หม่อมสวน อิศรเสนา ณ อยุธยา มีน้องต่างมารดา คือ ร้อยเอก ม.ร.ว.มุ้ย อิศรเสนา, หลวงราชดรุณรักษ์ (ม.ร.ว.สอาด อิศรเสนา) บิดาของ พระยาภะรตราชา (ม.ล.ทศทิศ อิศรเสนา), พระวรภัณฑ์ภักดี (ม.ร.ว.เหมือน อิศรเสนา) และ ม.ร.ว.ไหม อิศรเสนา
หม่อมเทวาธิราชเป็นไทยผู้แรกที่เรียนรู้วิชาช่างโทรเลข โดยได้รับถ่ายทอดวิชาจากนายเฮนรี อาลาบาสเตอร์ (ต้นสกุล เศวตศิลา) เดิมรับราชการอยู่กรมทหารมหาดเล็ก ต่อมาท่านเป็นนายงานสร้างโทรเลขสายแรกของกรุงสยาม(สายปากน้ำ)และเมื่อดำเนินการสร้างโทรเลขสายปากน้ำลุล่วงแล้วจึงได้รับพระบรมราชโองการโปรดเกล้าฯให้เป็นนายงานสร้างโทรเลขสายอื่นๆทั่วพระราชอาณาเขตในเวลานั้นด้วย
กระทั่งปีวอก ๒๔๒๗ ทรงพระกรุณาโปรดเกล้าฯพระราชทานสัญญาบัตรตั้งเป็นหม่อมเทวาธิราช ราชนิกูล ครั้นการสร้างโทรเลขในสมัยนั้นสำเร็จได้ใช้การทุกสายแล้ว จึงลาพักงานราชการหันไปประกอบการค้าขายทางหัวเมืองเหนือ เที่ยวระหกระเหินอยู่หลายปีจึงกลับเข้ารับราชการทหารอยู่ในกรมยุทธนาธิการ ได้รับพระราชทานสัญญาบัตรเป็นนายร้อยเอก รับราชการในกรมสรรพยุทธ แล้วย้ายมากรมจเรทหารช่าง และกรมเกียกกายกองทัพบกเป็นที่สุด มาจนปีชวด ๒๔๕๕ หม่อมเทวาธิราชชรา อายุได้ ๖๓ ปี จึงออกจากตำแหน่งประจำราชการ ได้รับพระราชทานเบี้ยบำนาญต่อมา
หม่อมเทวาธิราชมีนิวาสถานอยู่บริเวณถนนรามบุตรีในปัจจุบัน (บริเวณโรงเรียนอัมพรไพศาลเดิม) มีภรรยาและบุตรเท่าที่ทราบดังนี้
๑. นางเลื่อม เทวาธิราช บุตรี หมื่นกษัตริย์ศรีศักดิเดช (สวน ถาวโรทยาน) และ นางเอี่ยม กษัตริย์ศรีศักดิเดช
๒. นางใย อิศรเสนา ณ อยุธยา บุตรี ท้าวอินทกัลยา (เพื่อน พวงนาก)และ นายดิศ ท้าวอินทกัลยา (เพื่อน) เป็นบุตรีท้าวมังสี (แสง ณ เวียงจันทน์) และ นายนาค พวงนาก
๓. นางบุญสม อิศรเสนา ณ อยุธยา บุตรี เจ้าพระยาคทาธรธรนินทร์ (เยีย อภัยวงศ์) และ ท่านผู้หญิงทิม คทาธรธรนินทร์
หม่อมเทวาธิราชออกจากราชการแล้วเป็นปกติอยู่ไม่กี่ปีก็เกิดโรคปัสสาวะพิการ เป็นเหตุให้ทุพพลภาพอยู่ช้านาน หม่อมเทวาธิราชถึงแก่กรรมด้วยสาเหตุไข้หวัดใหญ่ที่บ้านข้างวัดชนะสงคราม เมื่อวันที่ ๙ พฤศจิกายน พ.ศ. ๒๔๖๑ คำนวณอายุได้ ๖๙ ปี พระราชทานเพลิงศพ ณ เมรุวัดสระเกศ เมื่อวันที่ ๒๐ กันยายน พ.ศ.๒๔๖๒ ทรงพระกรุณาโปรดเกล้าพระราชทานเงิน ๑,๐๐๐ สตางค์ ผ้าขาว ๒ พับ และมีการพิมพ์หนังสือ ตำนานวังน่า ขึ้นเป็นครั้งแรกเพื่อแจกในงานพระราชทานเพลิงศพอีกด้วย
สโมสรฟุตบอลหญิงโกยังแดคโยนุนนพพี
สโมสรฟุตบอลหญิงโกยังแดคโยนุนนพพี (; ) เป็นทีมฟุตบอลหญิงเกาหลีใต้ ซึ่งตั้งอยู่ ณ เมืองโกยาง จังหวัดคย็องกี สโมสรแดคโยแกงการูได้รับการก่อตั้งขึ้นในเดือนพฤศจิกายน ค.ศ. 2002 ในฐานะที่เป็นส่วนหนึ่งของ"แดคโยสปอร์ตส" ทีมนี้ได้เข้าแข่งขันในดับเบิลยูเคลีก ซึ่งเป็นลีกระดับสูงสุดของเกาหลี และสามารถครองแชมป์ในปี ค.ศ. 2009 ซึ่งได้มีการจัดการแข่งขันลีกดังกล่าวขึ้นเป็นครั้งแรก
เดิมทีมนี้มีชื่อว่า แดคโยแกงการูส์ และได้มีการเปลี่ยนชื่อมาเป็น สโมสรฟุตบอลหญิงโกยังแดคโยนุนนพพี ตั้งแต่ ค.ศ. 2010 เพื่อยกระดับการเข้าร่วมแข่งขัน ทั้งนี้ ชิม ซอ-ย็อน ซึ่งเป็นกีฬาฟุตบอลหญิงทีมชาติเกาหลีใต้ ได้ทำหน้าที่อยู่ ณ สังกัดสโมสรแห่งนี้
"ผู้เล่นใน อักษรตัวหนา ได้ทำหน้าที่ร่วมกับชุดใหญ่ในการแข่งขันระดับนานาชาติ"
มิสแกรนด์อินเตอร์เนชันแนล 2014
มิสแกรนด์อินเตอร์เนชันแนล 2014 () เป็นการประกวดมิสแกรนด์อินเตอร์เนชันแนลครั้งที่ 2 กำหนดจัดกิจกรรมกองประกวด ณ จังหวัดสุโขทัย กรุงเทพมหานครและสามพราน ริเวอร์ไซด์ นครปฐม และประกวดรอบตัดสินในวันที่ 7 ตุลาคม พ.ศ. 2557 ณ อินดอร์ สเตเดียม หัวหมาก กรุงเทพมหานคร โดยผู้ชนะการประกวดมิสแกรนด์อินเตอร์เนชันแนลในครั้งนี้ คือ ดาเรียน ลิส ตัวแทนจากประเทศคิวบา
ผู้เข้าประกวด 85 คนได้รับการยืนแล้ว:
', ', ', ', ', ', ', ', ', ', ', ', ', ', ', ', ', ', ', ', ', ', ', 'และ เข้าร่วมเป็นครั้งแรกในการประกวด
อินเทอร์เน็ต:ทีวี:ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้ :
มาซาฮิโระ วาดะ
มาซาฮิโระ วาดะ (; 21 มกราคม พ.ศ. 2508 -) อดีตนักฟุตบอลอาชีพชาวญี่ปุ่น อดีตผู้จัดการทีมชลบุรี เอฟซี ปัจจุบันดำรงตำแหน่งผู้จัดการทีมศรีสะเกษ
โกรสเซอโอลึมเพียชันเซอ
โกรสเซอโอลึมเพียชันเซอ () ตั้งอยู่ที่การ์มิช-ปาร์เตนเกอร์เชน ประเทศเยอรมนี
ในปี ค.ศ. 1936 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1936 ที่เยอรมนีเป็นเจ้าภาพ
สตาดีโอโอลิมปีโกโตริโน
สตาดีโอโอลิมปีโกโตริโน (,) ตั้งอยู่ที่เมืองตุริน ประเทศอิตาลี เริ่มก่อสร้างในปี ค.ศ. 1932 แล้วเสร็จในปี ค.ศ. 1933 ซึ่งเป็นสนามกีฬาขนาดใหญ่อันดับที่ 19 ของอิตาลี และใหญ่เป็นอันดับสองของแคว้นปีเอมอนเต รองจากสนามกีฬายูเวนตุส
ในปี ค.ศ. 2006 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 2006 ที่อิตาลีเป็นเจ้าภาพ
สนามกีฬาโอลิมปิกเกรอนอบล์
สนามกีฬาโอลิมปิกเกรอนอบล์ () เป็นสนามกีฬาชั่วคราว ตั้งอยู่ที่เมืองเกรอนอบล์ ประเทศฝรั่งเศส
ในปี ค.ศ. 1968 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1968 ที่ฝรั่งเศสเป็นเจ้าภาพ และถูกรื้อถอนทันทีหลังสิ้นสุดการแข่งขัน
เตอัทร์เดเซเรมอนี
เตอัทร์เดเซเรมอนี () เป็นสนามกีฬาชั่วคราว ตั้งอยู่ที่เมืองอาลแบร์วีล ประเทศฝรั่งเศส สร้างขึ้นเพื่อใช้เป็นสนามกีฬาหลักของกีฬาโอลิมปิกฤดูหนาว 1992 ที่ฝรั่งเศสเป็นเจ้าภาพ
อาคารกีฬาบลายธ์
อาคารกีฬาบลายธ์ () ตั้งอยู่ที่สควอว์วัลเลย์, รัฐแคลิฟอร์เนีย สหรัฐอเมริกา เริ่มก่อสร้างในปี ค.ศ. 1959 แล้วเสร็จในปี ค.ศ. 1960
ในปี ค.ศ. 1960 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1960 ที่อเมริกาเป็นเจ้าภาพ
สนามกีฬาโอลิมปิกฟิชต์
สนามกีฬาโอลิมปิกฟิชต์ () ตั้งอยู่ที่เมืองโซชี ประเทศรัสเซีย เริ่มก่อสร้างในปี ค.ศ. 2012 แล้วเสร็จในปี ค.ศ. 2013 ซึ่งเป็นสนามกีฬาขนาดใหญ่อันดับที่ 2 ของรัสเซีย รองจากสนามกีฬาลุจนีกี
ในปี ค.ศ. 2014 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 2014 ที่รัสเซียเป็นเจ้าภาพ
ฟุตบอลในเอเชียนเกมส์
กีฬาฟุตบอล ได้รับการบรรจุครั้งแรกในการแข่งขันเอเชียนเกมส์ 1951 โดยเริ่มต้นที่ประเภททีมชายก่อน หลังจากนั้นการแข่งขันฟุตบอลประเภททีมหญิงได้บรรจุครั้งแรกในเอเชียนเกมส์ 1990
ในกีฬาเอเชียนเกมส์ 2002 สมาพันธ์ฟุตบอลแห่งเอเชียได้ออกกฎที่จำกัดอายุนักฟุตบอลทีมชายให้อายุไม่เกิน 23 ปี และในหนึ่งทีมสามารถมีผู้เล่นที่มีอายุมากกว่าที่กำหนดได้สูงสุดทีมละ 3 คน เท่านั้น เพื่อให้เป็นไปในแนวทางเดียวกันกับการจำกัดอายุในการแข่งขันฟุตบอลในโอลิมปิก
ชนะการแข่งขันร่วมกัน
" การแข่งขันแบบพบกันหมด 
" ตัดสินจากอันดับในการแข่งขันแบบพบกันหมด
As end of 2014 Asian Games.
As end of 1998 Asian Games.
As end of 2014 Asian Games.
As end of 2014 Asian Games.
สนามคริกเก็ตเมลเบิร์น
สนามคริกเก็ตเมลเบิร์น () ตั้งอยู่ที่เมลเบิร์น รัฐวิคตอเรีย ประเทศออสเตรเลีย
ในปี ค.ศ. 1956 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 16 ที่ออสเตรเลียเป็นเจ้าภาพ
สนามกีฬาอาซิม เฟร์ฮาทอวิช ฮาเซ
สนามกีฬาอาซิม เฟร์ฮาทอวิช ฮาเซ (บอสเนีย: ) เป็นสนามกีฬาอเนกประสงค์ ตั้งอยู่ที่กรุงซาราเยโว ประเทศบอสเนียและเฮอร์เซโกวีนา
ในปี ค.ศ. 1984 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1984 ที่ยูโกสลาเวียเป็นเจ้าภาพ
เหรียญกล้าหาญเจ้าหน้าที่รักษาความปลอดภัยสาธารณะ
เหรียญกล้าหาญเจ้าหน้าที่รักษาความปลอดภัยสาธารณะ หรือ Public Safety Officer Medal of Valor เป็นเครื่องอิสริยาภรณ์สหรัฐอเมริกา สถาปนาโดย บิล คลินตัน เมื่อวันที่ 29 กรกฎาคม 2000
ประธานาธิบดีแห่งสหรัฐอเมริกาเป็นประธานแห่งเครื่องอิสริยาภรณ์นี้
ลานน้ำแข็งโอลิมปิกซังคท์โมริทซ์
ลานน้ำแข็งโอลิมปิกซังคท์โมริทซ์ () เป็นสนามกีฬากลางแจ้ง ตั้งอยู่ที่เมืองซังคท์โมริทซ์ รัฐเกราบึนเดิน ประเทศสวิตเซอร์แลนด์
ในปี ค.ศ. 1948 สนามกีฬาแห่งนี้เป็นสนามแข่งขันฮอกกี้น้ำแข็ง สเกตความเร็ว และสเกตลีลาในโอลิมปิกฤดูหนาว 1928 และโอลิมปิกฤดูหนาว 1948 ที่สวิตเซอร์แลนด์เป็นเจ้าภาพ
สนามกีฬาไวต์ซิตี
สนามกีฬาไวต์ซิตี () เป็นสนามกีฬาในอดีต ตั้งอยู่ในเขตไวต์ซิตีของกรุงลอนดอน สหราชอาณาจักร เริ่มก่อสร้างในปี ค.ศ. 1907 แล้วเสร็จในปี ค.ศ. 1908
สนามกีฬาแห่งนี้เป็นสนามกีฬาหลักของกีฬาโอลิมปิกครั้งที่ 4 ที่อังกฤษเป็นเจ้าภาพในปี ค.ศ. 1908 หลังจากนั้นใช้เป็นสนามแข่งขันวิ่งสุนัขเกรย์ฮาวนด์ และเป็นสนามแข่งขันฟุตบอลโลก 1966 ระหว่างอุรุกวัยกับฝรั่งเศส ก่อนจะถูกรื้อถอนไปในปี ค.ศ. 1985 ปัจจุบันบริเวณสนามกีฬาเป็นที่ตั้งอาคารสำนักงานบีบีซี ไวต์ซิตี
ข้อมูลแบบเปิด
ข้อมูลแบบเปิด คือแนวความคิดที่ว่าข้อมูลบางอย่างควรจะใช้ประโยชน์ได้โดยเสรีสำหรับทุกคน เพื่อใช้และเผยแพร่ตามที่พวกเขาต้องการ โดยไม่มีข้อจำกัดจากลิขสิทธิ์ สิทธิบัตร หรือกลไกการควบคุมอื่น ๆ เป้าหมายของขบวนการข้อมูลแบบเปิดคล้ายคลึงกับขบวนการ "เปิด" อื่น ๆ นั้น เช่น โอเพนซอร์ซ ฮาร์ดแวร์แบบเปิด เนื้อหาแบบเปิด และ การเข้าถึงแบบเปิด ปรัชญาที่อยู่เบื้องหลังข้อมูลแบบเปิดได้เกิดขึ้นมาเป็นเวลานานแล้ว (เช่น ในประเพณีของเมอร์ตันในวงการวิทยาศาสตร์) ปรัชญาที่อยู่เบื้องหลังข้อมูลแบบเปิดได้เกิดขึ้นมาเป็นเวลานานแล้ว (เช่น ในประเพณีของเมอร์ตันในวงการวิทยาศาสตร์) แต่คำว่า "ข้อมูลแบบเปิด" นั้นได้รับความนิยมเมื่อเร็ว ๆ นี้ด้วยการกำเนิดของของอินเทอร์เน็ตและเวิลด์ไวด์เว็บ และโดยเฉพาะอย่างยิ่งด้วยการเปิดตัวการริเริ่มของรัฐบาลเกี่ยวกับข้อมูลแบบเปิด เช่น ข้อมูลเปิดโครงการของรัฐบาลเช่น Data.gov และ Data.gov.uk
แนวคิดของข้อมูลแบบเปิดไม่ได้ใหม่ แต่นิยามถูกทำให้เป็นทางค่อนข้างใหม่ หลัก ๆ แล้วได้แก่การทำให้เป็นทางการที่อยู่ใน Open Definition ซึ่งสามารถสรุปได้ในข้อความว่า "ส่วนของข้อมูลจะเป็นแบบเปิด ถ้าบุคคลใด ๆ มีเสรีภาพที่จะใช้ นำมาใช้ใหม่ และแจกจ่าย โดยมีข้อบังคับอย่างมากที่สุดแต่เพียงว่าต้องแสดงที่มาและ/หรือต้องอนุญาตแบบเดียวกัน
สนามกีฬาโอลิมปิกอีฟว์ ดูว์ มานัวร์
สนามกีฬาโอลิมปิกอีฟว์ ดูว์ มานัวร์ () เป็นสนามรักบี้และสนามฟุตบอล ตั้งอยู่ที่เมืองกอลงบ์ ใกล้กับกรุงปารีส ประเทศฝรั่งเศส
ในปี ค.ศ. 1924 สนามกีฬาแห่งนี้เป็นสนามกีฬาหลักของโอลิมปิก ครั้งที่ 8
ชาห์นาเมะ
ชาห์นาเมะ หรือชาห์นามา ( "Šāhnāmeh" , "คัมภีร์กษัตริย์") เป็นโคลงมหากาพย์เรื่องยาวเขียนโดยกวีชาวเปอร์เซีย เฟอร์โดว์ซี ระหว่างประมาณ ค.ศ. 977 ถึง 1010 และเป็นมหากาพย์ประจำชาติของอิหร่าน (เปอร์เซีย), อัฟกานิสถาน (คอระซาน), ทาจิกิสถาน และโลกที่พูดภาษาเปอร์เซีย ประกอบด้วยบทร้อยกรองราว 50,000 บท ชาห์นาเมะบอกเล่าตำนานและอดีตตามประวัติศาสตร์บางส่วนของจักรวรรดิเปอร์เซียตั้งแต่สร้างโลกจนการพิชิตดินแดนเปอร์เซียของอิสลามในคริสต์ศตวรรษที่ 7 ปัจจุบัน ประเทศอิหร่าน อัฟกานิสถานและภูมิภาคข้างเคียงซึ่งได้รับอิทธิพลจากวัฒนธรรมเปอร์เซีย (เช่น จอร์เจีย อาร์มีเนีย ตุรกีและดาเกสถาน) รับเอามหากาพย์ประจำชาตินี้
งานนี้มีความสำคัญหลักในวัฒนธรรมเปอร์เซีย ถือว่าเป็นวรรณกรรมยอดเยี่ยม และเป็นการนิยามอัตลักษณ์วัฒนธรรมทางเชื้อชาติ-ชาติของประเทศอิหร่านและอัฟกานิสถานสมัยใหม่ นอกจากนี้ ยังสำคัญต่อผู้เชื่อศาสนาโซโรอัสเตอร์ร่วมสมัย เพราะได้ย้อนรอยความเชื่อมโยงทางประวัติศาสตร์ระหว่างการกำเนิดของศาสนากับการสวรรคตของผู้ปกครองเปอร์เซียแซสซานิดพระองค์สุดท้ายระหว่างการพิชิตดินแดนของมุสลิมและการหมดอิทธิพลของโซโรอัสเตอร์ในประเทศอิหร่าน
เยเนลิ ชาปาร์โร
เยเนลิ มาร์กุส ชาปาร์โร โกลอน (; เกิด 12 กันยายน 2534 ในบาร์เซโลเนตา ปวยร์โตรีโก) เป็นนางงามชาวปวยร์โตรีโก เคยประกวดเวทีมิสเวิลด์ในปี 2012 ที่ติดหนึ่งใน 30 คน และเวทีมิสแกรนด์อินเตอร์เนชันแนล 2013 เธอเป็นผู้ชนะครั้งแรกของการประกวดเวทีมิสแกรนด์อินเตอร์เนชันแนล
เยเนลิเกิดในเขตเทศบาลบาร์เซโลเนตาในปวยร์โตรีโก
เธอคือตัวแทนเทศบาลบาร์เซโลเนตาเข้าการประกวดเวทีมิสปวยร์โตรีโก 2011
ในปี 2011 เธอได้เข้าการประกวดเวทีมิสปวยร์โตรีโก 2011 และเธอคือนางงามเทศบาลบาร์เซโลเนตา เธอได้รองอันดับ 1 มิสปวยร์โตรีโก 2011 และไปเป็นตัวแทนในกลางประกวดเวทีมิสเวิลด์ปี 2012
ในวันที่ 26 เมษายน 2012 เธอได้รับการแต่งตั้งเป็นมิสปวยร์โตรีโก 2012 โดยไม่มีการจัดงานแถลง 
เยเนลิเป็นตัวแทนของปวยร์โตรีโกในการประกวดมิสเวิลด์ 2012 ที่โอโต้ ประเทศจีน วันที่ 18 สิงหาคม 2012 เธออยู่ในตำแหน่ง 30 คนสุดท้าย
เธอได้รับการแต่งตั้งเป็นมิสแกรนด์มิสปวยร์โตรีโก 2013
ชนะเลิศ : มิสแกรนด์อินเตอร์เนชันแนล 2013
ลูกอม (เพลงวัชราวลี)
"ลูกอม" เป็นซิงเกิลแรกของวงดนตรีวัชราวลี ประพันธ์เนื้อร้อง-แต่งทำนองและเรียบเรียงโดย มนต์ชัย สัตยเทพ โดยที่มาของเพลงนี้มาจากเขาจะเซอร์ไพรส์เจ้าสาวในวันแต่งงานของเพื่อนคนหนึ่ง ต่อมาเมื่อปี 2552 เพื่อมอบเป็นของขวัญให้กับเจ้าสาวที่ชื่อ "ลูกอม" และทำให้พวกเขาได้ก่อตั้งวงวัชราวลีขี้นมาซึ่งชื่อวง "วัชราวลี" ก็ได้มาจากชื่อเจ้าสาวคนนั้น
เพลงนี้ออกจำหน่ายในวันที่ 31 ตุลาคม พ.ศ. 2552 และมิวสิกวิดีโอเพลงนี้ได้เผยแพร่ในยูทูบวันที่ 31 ตุลาคม พ.ศ. 2552 หลังจากงานแต่งงานของเพื่อนคนหนึ่ง ทางช่องTinNAmou ในยูทูบ และต่อมาได้เกิดวงวัชราวลีขึ้น เนื้อหาของเพลงเกี่ยวกับความรัก ที่สวยงามของชายหญิงคู่หนึ่ง ที่ตัดสินใจจะใช้ชีวิตร่วมกัน
เพลง "ลูกอม" ได้ติดอันดับชาร์ทเพลงอันดับที่ 42 ใน 100 ของโลกใน Youtube ในปี พ.ศ. 2555
สนามกีฬาโอลิมปิกพย็องชัง
สนามกีฬาแห่งอุทยานโอลิมปิกพย็องชัง () ตั้งอยู่ที่เมืองพย็องชัง จังหวัดคังว็อน ประเทศเกาหลีใต้ ใช้เป็นสถานที่จัดพิธีการใน โอลิมปิกฤดูหนาว 2018 และพาราลิมปิกฤดูหนาว 2018 โดยจะรื้อถอนหลังการจัดการแข่งขันพาราลิมปิกเสร็จสิ้น
วายจีเอนเตอร์เทนเมนต์
วายจีเอนเตอร์เทนเมนต์ (เกาหลี: YG 엔터테인먼트) เป็นหน่วยงานในโซล เกาหลีใต้ที่ก่อตั้งขึ้นโดยยัง ฮย็อน-ซ็อก เป็นตัวย่อสำหรับ "ํYang Goon" (ประธานหยาง) ชื่อเล่นผู้อำนวยการบริหารยัง นอกจากนี้กลุ่มฮิปฮอปและ 1TYM Jinusean ก็เคยสังกัดอยู่กับวายจี
วายจีเอนเตอร์เทนเมนต์เป็นที่รู้จักกันว่าเป็นหนึ่งใน "Big Three" บริษัทค่ายเพลงเกาหลีใต้ ร่วมกับ เอสเอ็มเอนเตอร์เทนเมนต์ และ เจวายพีเอนเตอร์เทนเมนต์, ส่วนแบ่งการตลาดของพวกเขาที่มีขนาดใหญ่ 
ช่องวายจีเอนเตอร์เทนเมนต์ ในยูทูบ มีผู้เข้าชมเพลงมากกว่า 5 ล้านครั้งและได้รับการติดตามมากกว่า 12 ล้านคน ทำให้พวกเขามีผู้เข้าชมมากที่สุดและศิลปินและมีผู้ที่สมัครเป็นสมาชิกมากที่สุดในเอเชียแปซิฟิก
บริษัท จดทะเบียนอย่างเป็นทางการในวันที่ 23 พฤศจิกายน 2011 ในปี 2012 ราคาหุ้นของวายจีเอนเตอร์เทนเมนต์ต่อปีเพิ่มขึ้นกว่าปีกว่า 6% เนื่องจากการเพิ่มขึ้นของของความสำเร็จของศิลปินในค่าย
ศิลปินของค่ายวายจีเอ็นเตอร์เทนเมนต์ทั้งหมด จะถูกรวมอยู่ในวายจีแฟมิลี่
กลุ่ม
ยูนิตย่อย
ศิลปินเดี่ยว
อดีตศิลปิน
สนามกีฬาโอลิมปิกชามอนี
สนามกีฬาโอลิมปิกชามอนี () เป็นสนามกีฬาขี่ม้าตั้งอยู่ที่เมืองชามอนี ประเทศฝรั่งเศส
ในปี ค.ศ. 1924 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1924 ที่ฝรั่งเศสเป็นเจ้าภาพ
เดอะโฟลตแอตมารีนาเบย์
เดอะโฟลตแอตมารีนาเบย์ (; ; ; ) เป็นสนามกีฬาขนาดใหญ่อันดับที่ 1 ของประเทศสิงคโปร์ เริ่มก่อสร้างในปี ค.ศ. 2006 แล้วเสร็จในปี ค.ศ. 2007
ในปี ค.ศ. 2010 สนามกีฬาแห่งนี้เป็นสนามกีฬาหลักของกีฬาโอลิมปิกเยาวชนฤดูร้อน 2010 ที่สิงคโปร์เป็นเจ้าภาพ
เฝิง เส้าเฟิง
เฝิง เส้าเฟิง หรือ วิลเลี่ยม เฝิง (; ชื่อภาษาอังกฤษ: William Feng, Feng Shaofeng) เป็นนักแสดงที่มีชื่อเสียงจากเรื่อง"White Vengeance" และ"Prince of Lan Ling" เกิดเมื่อวันที่ 7 ตุลาคม ค.ศ. 1978
ดังเปรี้ยงปร้างเพียงชั่วคืน หลังจากกระโดดมารับบท "องค์ชาย 8" ในซีรีส์เจาะเวลาทะลุมิติเรื่อง "The Palace" คู่กับหยางมี่ในปี 2011 จนตอนนี้เฝิงเส้าเฟิงกลายเป็นพระเอกที่ถูกพูดถึงมากที่สุดคนหนึ่งของวงการบันเทิง และกลายเป็นแบบฉบับของชายหนุ่มที่สาวๆ ใฝ่ฝันถึง เพราะนอกจากหน้าตาที่หล่อเหลาแล้ว ชาติตระกูลของเขาก็ยังไม่ธรรมดาอีกด้วย
เฝิงเส้าเฟิง เป็นลูกชายหัวแก้วหัวแหวนของนักธุรกิจอุตสาหกรรมสิ่งทอรายใหญ่ของจีน ครอบครัวเขามีโรงงานตั้งอยู่ที่เวินโจว กว่างโจว และฝูโจว ทรัพย์สินโดยรวมทั้งสิ้นไม่ต่ำกว่าพันล้านหยวน และเขาก็เป็นทายาทเพียงคนเดียวของตระกูล แต่เพราะเฝิงเส้าเฟิงใฝ่ฝันที่จะเข้าสู่วงการบันเทิง จึงได้เลือกที่จะเรียนการแสดงที่มหาวิทยาลัย shanghai theatre academy
หลังจากเรียนจบก็มีโอกาสคลุกคลีทำงานอยู่ในวงการบันเทิงมากว่า 10 ปี กระทั่งประสบความสำเร็จอย่างทุกวันนี้ แถมได้ข่าวว่าเขากำลังอินเลิฟอยู่กับ "หนีหนี" นางเอกเรื่อง "Flowers Of War" หนังระดับรางวัลของผู้กำกับจางอี้โหมวอีกด้วย
เอฟเอคอมมิวนิตีชีลด์ 2014
การแข่งขันฟุตบอล เอฟเอคอมมิวนิตีชีลด์ 2014 จัดแข่งขันมาเป็นครั้งที่ 92 ของ เอฟเอคอมมิวนิตีชีลด์, เป็นการแข่งขันฟุตบอลประจำปีในการต่อกรของทีมแชมป์พรีเมียร์ลีก และทีมแชมป์เอฟเอคัพ ครั้งนี้ถูกจัดขึ้นที่สนามกีฬาเวมบลีย์ ในกรุงลอนดอน เมื่อวันที่ 10 สิงหาคม ค.ศ. 2014 โดยเป็นการพบกันระหว่างแมนเชสเตอร์ซิตี แชมป์พรีเมียร์ลีก ฤดูกาล 2013–14 และ อาร์เซนอล ที่เอาชนะฮัลล์ซิตี ในช่วงต่อเวลาพิเศษในเอฟเอคัพ รอบชิงชนะเลิศ 2014
ครั้งนี้เป็นการลงสนามคอมมิวนิตีชีลด์นับเป็นครั้งที่ 10 ของแมนเชสเตอร์ซิตีส่วนครั้งที่ 20 เป็นของอาร์เซนอล ครั้งเดียวที่ทั้งสองทีมเคยโคจรมาพบกันก่อนหน้านี้อยู่ในปี ค.ศ. 1934 ซึ่งอาร์เซนอลชนะไปได้ 4–0
ชิโฮะ โยชิมูระ
ชิโฮะ โยะชิมุระ (; ; 13 ธันวาคม ค.ศ. 1989 — ) เป็นนักกีฬาวอลเลย์บอลหญิงชาวญี่ปุ่น เธอมีชื่อเล่นคือ ชิโฮะ ซึ่งเล่นให้แก่ทีมอะเงะโอะเมดิกส์ ในการแข่งขันวี.พรีเมียร์ลีก
เนื่องด้วยหน้าตาที่สวยใสของชิโฮะ เธอจึงเป็นที่รู้จักและได้รับความสนใจจากผู้คนจำนวนมาก
ชิโฮะ โยะชิมุระ เกิดที่อิเซะฮะระ จังหวัดคะนะงะวะ เธอเริ่มเล่นวอลเลย์บอลตั้งแต่เป็นนักเรียนระดับชั้นประถมศึกษาปีที่ 3 และเมื่อเธอเข้าศึกษาต่อที่โรงเรียนมัธยมปลายคะวะซะกิ ทะจิบะนะ ใน ค.ศ. 2007 เธอสามารถสร้างผลงาน ด้วยการพาทีมดังกล่าว ติดอันดับหนึ่งใน 4 ทีมยอดเยี่ยม ในการแข่งขันกีฬาวอลเลย์บอลมัธยมปลายแห่งประเทศญี่ปุ่น
ในปี ค.ศ. 2008 เธอได้เข้าร่วมทีมมหาวิทยาลัยโทไกพร้อมกับอะกะริ โอมิ, คะนะเมะ ยะมะงุชิ โดยทำหน้าที่ตำแหน่งตัวตบหัวเสา ในการแข่งขันลีกดิวิชัน 2 และในเดือนธันวาคมของปีเดียวกันนี้ ทีมของเธอได้อันดับสองในการแข่งขันวอลเลย์บอลชิงแชมป์มหาวิทยาลัยแห่งประเทศญี่ปุ่น ที่ซึ่งเธอเป็นผู้อยู่เบื้องหลังในการผลักดันทีมให้ประสบผลสำเร็จ
เดือนกรกฎาคม ค.ศ. 2011 เธอได้รับเลือกให้เป็นตัวแทนทีมชาติญี่ปุ่นในการแข่งขันวอลเลย์บอลในกีฬามหาวิทยาลัยโลกครั้งที่ 26 และในเดือนธันวาคมของปีเดียวกันนี้ เธอได้เข้าแข่งขันรายการวอลเลย์บอลชิงแชมป์มหาวิทยาลัยแห่งประเทศญี่ปุ่นอีกครั้ง โดยเธอได้รับรางวัลทำคะแนนยอดเยี่ยม
เดือนธันวาคม ค.ศ. 2011 เธอได้เข้าร่วมทีมอะเงะโอะเมดิกส์ในการแข่งขันวี.ชาลเลนจ์ลีก
ในการแข่งขันวี.ชาลเลนจ์ลีก ฤดูกาล 2012/13 ทีมของเธอได้ประสบความสำเร็จโดยการครองแชมป์ได้เป็นสมัยที่ 2 รวมถึงเธอยังได้รับรางวัลนักวอลเลย์บอลหน้าใหม่ยอดเยี่ยม
ยูฟ่าซูเปอร์คัพ 2014
ยูฟ่าซูเปอร์คัพ 2014 จะเป็นการแข่งขัน ยูฟ่าซูเปอร์คัพ ครั้งที่ 39 ซึ่งจะเป็นการแข่งขันฟุตบอลประจำปีของผู้ชนะจาก ยูฟ่าแชมเปียนส์ลีก กับผู้ชนะจาก ยูฟ่ายูโรปาลีก. การแข่งขันเป็นการพบกันของสองทีมจากสเปน เรอัล มาดริด และ เซบียา, ผู้ชนะของ ยูฟ่าแชมเปียนส์ลีก ฤดูกาล 2013–14 และ ยูฟ่ายูโรปาลีก ฤดูกาล 2013–14 ตามลำดับ. โดยจะลงเล่นกันที่สนาม คาร์ดิฟฟ์ซิตีสเตเดียม ใน คาร์ดิฟฟ์, ประเทศเวลส์, และจะแข่งขันกันในวันที่ 12 สิงหาคม ค.ศ. 2014..
คาร์ดิฟฟ์ซิตีสเตเดียม ได้รับการประกาศให้เป็นสนามที่ใช้จัดการแข่งขันซูเปอร์คัพในการประชุมคณะกรรมการบริหารยูฟ่าเมื่อวันที่ 30 มิถุนายน ค.ศ. 2012. โดยสนามแห่งนี้ได้เปิดใช้ขึ้นเมื่อเดือนกรกฎาคม ค.ศ. 2009 บนเว็บไซต์ของ สนามกีฬาคาร์ดิฟฟ์. ซึ่งเป็นสนามเหย้าของ คาร์ดิฟฟ์ ซิตี. สนามแห่งนี้มีความจุโดยรวม 33,000 ที่นั่ง หลังจากการทำงานขยายตัวออกไป.
การแจกแจงแบบเบอร์นูลี
เป็นการแจกแจงของตัวแปรเชิงสุ่มที่มีผลลัพธ์ที่เป็นไปได้ 2 ทาง คือ ความสำเร็จและความไม่สำเร็จ มีกับไม่มี เป็นสมาชิกกับไม่เป็นสมาชิก ชายกับหญิง เป็นต้น ซึ่งตัวแปรเชิงสุ่ม formula_1 แทนผลลัพธ์จากการทดลอง 2 ทางนี้ โดยกำหนดให้ formula_2 แสดงว่าผลการทดลองมีความสำเร็จ และ formula_3 แสดงว่าผลการทดลองมีความไม่สำเร็จ และ formula_4 คือ ความน่าจะเป็นที่จะประสบความสำเร็จหรือความเป็นไปได้ที่จะได้สิ่งที่สนใจ โดยมีฟังก์ชันการแจกแจงความน่าจะเป็นดังนี้
เมื่อ formula_4 คือความน่าจะเป็นที่จะเกิดความสำเร็จ
และ formula_7 คือความน่าจะเป็นที่จะเกิดความไม่สำเร็จ
โดยการทดลองแบบเบอร์นูลีจะทำการทดลองเพียง 1 ครั้งเท่านั้น และมีค่าคาดหวังและค่าความแปรปรวนดังนี้
การแจกแจงแบบทวินาม
ตัวแปรเชิงสุ่ม X แทนจำนวนครั้งของความสำเร็จจากการทดลองแบบเบอร์นูลีซ้ำๆกัน n ครั้ง ภายใต้สภาวะเดียวกันและการทดลองแต่ละครั้งเป็นอิสระต่อกัน การทดลองแต่ละครั้งต้องแบ่งผลลัพธ์ออกได้ 2 ทาง คือความสำเร็จและความไม่สำเร็จ โดย p คือความน่าจะเป็นที่เกิดความสำเร็จ X จะมีการแจกแจงแบบทวินาม ซึ่งฟังก์ชันการแจกแจงความน่าจะเป็น ดังนี้
และมีค่าคาดหวังและค่าความแปรปรวนดังนี้
ฟังก์ชันความน่าจะเป็นสะสมคือ
การแจกแจงแบบทวินามนิเสธ
ถ้าตัวแปรเชิงสุ่ม formula_1 แทนจำนวนครั้งที่ต้องการทำการทดลองแบบเบอร์นูลีซ้ำๆกัน โดยแต่ละครั้งเป็นอิสระกันจนกว่าจะได้จำนวนครั้งของความสำเร็จ โดยมีหลักการพิจารณาคือ
ซึ่งมีฟังก์ชันการแจกแจงความน่าจะเป็นดังนี้
และมีค่าคาดหวังและค่าความแปรปรวนดังนี้
การแจกแจงแบบเรขาคณิต
formula_1 เป็นตัวแปรเชิงสุ่มแทนจำนวนครั้งที่ต้องการทำการทดลองแบบเบอร์นูลีซ้ำๆกัน โดยที่แต่ละครั้งเป็นอิสระกัน "จนกว่าจะได้ความสำเร็จเป็นครั้งแรก" โดย formula_2 คือความน่าจะเป็นที่ได้รับความสำเร็จ formula_1 จะมีการแจกแจงแบบเรขาคณิต โดยมีฟังก์ชันการแจกแจงความน่าจะเป็นดังนี้
และมีค่าคาดหวังและความแปรปรวนดังนี้
การแจกแจงแบบเรขาคณิต เป็นการแจกแจงแบบพิเศษของการแจกแจงแบบทวินามนิเสธที่ formula_7
ศูนย์กีฬาโอลิมปิกหนานจิง
ศูนย์กีฬาโอลิมปิกหนานจิง () เป็นสนามกีฬาขนาดใหญ่ ตั้งอยู่ในเมืองหนานจิง มณฑลเจียงซู ประเทศจีน เริ่มก่อสร้างในปี ค.ศ. 2002 แล้วเสร็จในปี ค.ศ. 2005
ในปี ค.ศ. 2014 สนามกีฬาแห่งนี้เป็นสนามกีฬาหลักของกีฬาโอลิมปิกเยาวชนฤดูร้อน 2014 ที่ประเทศจีนเป็นเจ้าภาพ
ให้ตายสิพับผ่า
"ให้ตายสิพับผ่า" เป็นซิงเกิลเปิดตัวสตูดิโออัลบั้มแรก "" ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย สังกัดค่ายเลิฟอีสในเครือของบีอีซี-เทโร มิวสิค
มิวสิกวีดีโอเพลงนี้เผยแพร่ในวันที่ 21 เมษายน พ.ศ. 2557 มีเนื้อหาเกี่ยวกับ สื่อถึงความไม่พอดีของชีวิต คือเวลาเรารักใครสักคน คนนั้นก็ดันไม่สนใจเรา แต่ขณะเดียวกันคนที่สนใจเรา เราก็ดันไม่ชอบเขา และอีกมุมมองหนึ่งของชีวิตความย้อนแย้ง คือ เวลาจะทำอะไรก็แล้วแต่กลับไม่มี แต่พอไม่ทำอะไรแล้วกลับมี
เพลง ให้ตายสิพับผ่า ได้อันดับ 5 จากการจัดอันดับของเว็บไซต์ Intensive Watch หมวดเพลงไทยสากล ในสัปดาห์ที่ 31 ของปี พ.ศ. 2557 ในวันที่ 27 กรกฎาคม - 2 สิงหาคม และติดอันดับที่ 1 จากการจัดอันดับของ 95.5 FM Virgin Hitz หมวดเพลงไทยสากล โดยวัดจากการออกอากาศของคลื่นวิทยุในกรุงเทพมหานครและปริมณฑล
โอเอซิส 21
โอเอซิส 21 (, ) คือ ศูนย์การค้าสมัยใหม่ติดกับหอโทรทัศน์เมืองนาโงยะ ประเทศญี่ปุ่น เปิดทำการสู่สาธารณชนเมื่อ พ.ศ. 2545 ศูนย์การค้าประกอบด้วยร้านอาหาร ร้านค้า และอาคารผู้โดยสารรถประจำทาง และศูนย์ข้อมูลท่องเที่ยว
อาคารแห่งนี้ซึ่งสร้างอยู่ด้านศูนย์ศิลปะไอจิ และสวนสาธารณะฮิซายะ โอโดริ โดยสร้างลึกลงไปในชั้นใต้ดินเป็นส่วนใหญ่ อาคารมีลักษณะเด่นที่หลังคาซึ่งเป็นโครงสร้างกระจกรูปทรงรีขนาดใหญ่และลอยอยู่เหนือพื้นอาคาร ภายในหลังคายังถูกเติมเต็มด้วยน้ำเพื่อที่จะสร้างเทคนิคพิเศษในการมองเห็น และเพื่อลดอุณหภูมิให้เย็นลงบริเวณร้านค้า รวมถึงพื้นที่ว่างสาธารณะสำหรับการจัดงานสำคัญๆ ซึ่งรู้จักในชื่อ "มิลกี้ เวย์ สแควร์" ในฤดูร้อน ศูนย์การค้านี้ยังมีชื่อคล้ายคลึงกับห้างเทอร์มินัล 21 ของประเทศไทย
แบ็กทูดีเซมเบอร์
แบ็กทูดีเซมเบอร์ () เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สาม "สปีกนาว" (2010) เพลงเขียนโดยสวิฟต์ ผลิตร่วมกับนาธาน แชปแมน เพลงถูกเผยแพร่ทางคลื่นวิทยุเพลงคันทรีในวันที่ 15 พฤศจิกายน ค.ศ. 2010 เป็นซิงเกิลที่สองจากอัลบั้ม"สปีกนาว" สวิฟต์กล่าวว่า "แบ็กทูดีเซมเบอร์" เป็นครั้งแรกที่เธอกล่าวขอโทษคนคนหนึ่งในเพลง นักวิจารณ์คาดว่าเพลงกล่าวถึงเทย์เลอร์ เลาต์เนอร์ คนรักเก่าของสวิฟต์ แม้ว่าสวิฟต์และเลาต์เนอร์ไม่ได้ตอบความเห็นใด ๆ เกี่ยวกับเรื่องนี้ "แบ็กทูดีเซมเบอร์" เป็นเพลงบัลลาดแนวคันทรีป็อปบรรเลงด้วยออเคสตรา เนื้อเพลงเป็นการอ้อนวอนให้ยกโทษหลังจากเลิกรากับคนรักเก่า
"แบ็กทูดีเซมเบอร์" ได้รับคำวิจารณ์ด้านบวกจากนักวิจารณ์ที่ถือว่าเป็นจุดสนใจของอัลบั้ม"สปีกนาว" นักวิจารณ์ยกย่องเนื้อเพลง ทำนอง และเสียงร้องของสวิฟต์ที่ดีขึ้น เพลงประสบความสำเร็จเชิงพาณิชย์ ขึ้นสูงสุดที่อันดับที่หกบนชาร์ตบิลบอร์ดฮอต 100 และอันดับที่เจ็ดในประเทศแคนาดา เพลงยังขึ้นอันดับที่สามบนชาร์ตบิลบอร์ดฮอตเพลงคันทรีด้วย ในต่างประเทศ เพลงประสบความสำเร็จปานกลาง ขึ้นอันดับที่ 24 ในประเทศนิวซีแลนด์ และอันดับที่ 26 ในประเทศออสเตรเลีย
มิวสิกวิดีโอกำกับโดยโยแอนน์ เลอมวน เล่าเรื่องราวหลังจากสวิฟต์เลิกรากับคนรัก มิวสิกวิดีโอได้รับคำวิจารณ์ตั้งแต่คละกันไปจนถึงด้านบวก นักวิจารณ์เพลงยกย่องการถ่ายทอดอารมณ์ผ่านภาพในสีมืดมน ขณะที่นักวิจารณ์อีกกลุ่มวิพากษ์เรื่องการบรรยายเรื่องที่ไม่เพียงพอ สวิฟต์แสดงเพลง "แบ็กทูดีเซมเบอร์" ในการแสดงสดหลายครั้ง ที่โดดเด่นคือในงานประกาศรางวัลชมรมดนตรีคันทรีประจำปี ครั้งที่ 44 และอเมริกันมิวสิกอะวอร์ด ครั้งที่ 38
จากคำกล่าวของสวิฟต์ "แบ็กทูดีเซมเบอร์" เป็นการขอโทษคนรักเก่าในรูปของเพลง เป็นสิ่งที่เธอไม่เคยทำมาก่อน เธอกล่าวต่อว่า "ฉันไม่เคยรู้สึกว่าต้องขอโทษใครเป็นเพลงมาก่อน แต่เมื่อสองปีที่แล้ว ฉันผ่านเรื่องต่าง ๆ มากมาย [รวมถึง] บทเรียนต่าง ๆ มากมาย และบางครั้งกว่าคุณจะได้เรียนรู้อะไรบางอย่างมันก็สายไปแล้ว และเมื่อถึงจุดนั้น คุณต้องขอโทษ เพราะว่าคุณไม่ระวัง" นักวิจารณ์คาดว่าคนรักเก่าที่เธอขอโทษคือนักแสดงนำจากเรื่อง"เดอะทไวไลต์ซากา" เทย์เลอร์ ลอตเนอร์ จากเนื้อเพลงที่ว่า "ผิวสีแทนของคุณ รอยยิ้มหวาน ๆ ของคุณ" (your tan skin, your sweet smile) อย่างไรก็ตาม ทั้งสวิฟต์และลอตเนอร์ไม่ได้ออกมายืนยันหรือปฏิเสธข่าวลือนี้ "แบ็กทูดีเซมเบอร์" เดิมทีออกจำหน่ายเป็นซิงเกิลวิทยุซิงเกิลแรกจากอัลบั้ม"สปีกนาว" เมื่อวันที่ 12 ตุลาคม ค.ศ. 2010 เป็นส่วนหนึ่งของโครงการเฉพาะโดยร้านไอทูนส์ นำไปสู่การวางจำหน่ายอัลบั้ม ในวันที่ 15 พฤศจิกายน ค.ศ. 2010 เพลงได้เป็นซิงเกิลที่สองจากอัลบั้ม"สปีกนาว"
เจ้าสาวของอานนท์
เจ้าสาวของอานนท์ เป็น นวนิยาย ของ ว.ณ ประมวญมารค (นามปากกาของ พระเจ้าวรวงศ์เธอ พระองค์เจ้าวิภาวดีรังสิต โดยนวนิยายเรื่องนี้เป็นหนึ่งในนวนิยายไตรภาคซึ่งอีก 2 เรื่องคือ ปริศนา และ รัตนาวดี เป็นเรื่องราวความรักของ อานนท์ วิทยาธร วิศวกรหนุ่มเจ้าเสน่ห์กับ สุชาดา สุทธากุล ลูกสาวของ นายตะวัน เจ้าของโรงงานทำกะทิสุดท้ายแล้วสุชาดา จะหยุดความเจ้าชู้ของอานนท์ได้หรือไม่
เจ้าสาวของอานนท์ถือเป็นหนังสือเล่มที่สองของนวนิยายเรื่องปริศนา โดยมีหนังสือเรื่องปริศนาเป็นเล่มแรก และมีรัตนาวดีเป็นหนังสือเล่มสุดท้ายของนวนิยายชุดนี้
เจ้าสาวของอานนท์เคยถูกนำมาสร้างเป็นภาพยนตร์ โดย ไฟว์สตาร์ ในปี พ.ศ. 2525 กำกับการแสดงโดย รุจน์ รณภพ นำแสดงโดย ไพโรจน์ สังวริบุตร และ จารุณี สุขสวัสดิ์ ออกฉายเมื่อ 31 ธันวาคม 2525
และต่อมาถูกนำมาทำเป็นละครโทรทัศน์ ปี พ.ศ. 2531 ออกอากาศทางช่อง 3 โดย ไอแอม โปรดักชั่น นำแสดงโดย ศรัณยู วงษ์กระจ่าง รับบท อานนท์ วิทยาธร และ จริยา แอนโฟเน่ รับบท สุชาดา สุทธากุล ปี พ.ศ. 2542 ออกอากาศทาง ช่อง 5 โดย กันตนา นำแสดงโดย จอนนี่ แอนโฟเน่ รับบท อานนท์ วิทยาธร และ เชอร์รี่ ผุงประเสริฐ รับบท สุชาดา สุทธากุล (สร้างก่อน ปริศนา (2543) โดยสร้างโดยคนละบริษัท เจ้าสาวของอานนท์ (2542) สร้างโดย กันตนา ส่วน ปริศนา (2543) สร้างโดยทูอินวัน) และครั้งล่าสุดในปี พ.ศ. 2558 ออกอากาศทาง ช่องพีพีทีวี สร้างโดย มรว. ศรีคำรุ้ง ยุคล รัตตกุล นำแสดงโดย โทนี่ รากแก่น รับบท อานนท์ วิทยาธร และ เอสเธอร์ สุปรีย์ลีลา รับบท สุชาดา สุทธากุล
นวนิยายเรื่องนี้จะกล่าวถึง อานนท์ วิทยาธร วิศวกรหนุ่มเจ้าสำราญที่ได้เดินทางพบรักกับ สุชาดา สุทธะ (สุทธากุล) ลูกสาวคนสวยที่มีฝาแฝดชายชื่อโสภณของ นายตะวัน เจ้าของโรงงานมะพร้าวระหว่างไปทำการติดตั้งเครื่องจักรในโรงงานที่คลองน้ำวนโดยที่เขาไม่รู้เลยว่า ตระกล เพื่อนสนิทของเขาก็แอบรักนงลักษณ์ น้องสาวคนโตของอานนท์อย่างถอนตัวไม่ขึ้น เรื่องวุ่นๆของความรักที่แสนจะปั่นป่วนจึงได้เกิดขึ้น พร้อมกับความหลังอันน่าเศร้าของตระกูคสุทธากุลที่ค่อยๆเปิดเผย
วอลเลย์บอลชิงถ้วยพระราชทานสมเด็จพระจักรพรรดิและสมเด็จพระจักรพรรดินี
วอลเลย์บอลชิงถ้วยพระราชทานสมเด็จพระจักรพรรดิและสมเด็จพระจักรพรรดินี (; ) เป็นการแข่งขันวอลเลย์บอลในประเทศญี่ปุ่น ซึ่งก่อตั้งขึ้นในปี ค.ศ. 2007 และการแข่งขันนี้จัดโดยสมาคมกีฬาวอลเลย์บอลแห่งประเทศญี่ปุ่น
เทนโน (天皇) คือพระจักรพรรดิ และโคโง (皇后) คือพระจักรพรรดินีแห่งประเทศญี่ปุ่น ซึ่งมอบถ้วยพระราชทานเทนโนโคโงให้แก่ทีมที่ชนะเลิศการแข่งขัน โดยถ้วยพระราชทานดังกล่าวเคยมอบให้แก่ทีมที่ชนะในการแข่งคุโระวะชิกิออลเจแปนวอลเลย์บอลแชมเปียนชิพจนถึงปี ค.ศ. 2006
เขตเศรษฐกิจพิเศษ
เขตเศรษฐกิจพิเศษ คือ พื้นที่ที่รัฐกำหนดให้เป็นพื้นที่ส่งเสริมภาคการบริการ เน้นทางด้านเศรษฐกิจเป็นหลัก โดยเปิดโอกาสให้นักลงทุนนำเงินเข้ามาลงทุน มีการจัดเก็บภาษีเป็นรายได้หลักของพื้นที่ และอาจจะมีการจัดตั้งคณะรัฐมนตรีเพื่อเข้ามาบริหารจัดการ
เหนื่อยไหมหัวใจ
"เหนื่อยไหมหัวใจ" เป็นซิงเกิลของวงดนตรีเรโทรสเปกต์ ประพันธ์เนื้อร้องโดย เรโทรสเปกต์ แต่งทำนองและเรียบเรียงโดย เรโทรสเปกต์ และดนัย ธงสินธุศักดิ์ เพลงนี้ออกจำหน่ายในวันที่ 22 กรกฎาคม พ.ศ. 2556 ต่อมาในวันที่ 7 พฤศจิกายน ปีเดียวกัน ได้ออกซิงเกิล เหนื่อยไหมหัวใจ เวอร์ชันอะคูสติกส์ โดยมี ว่าน วันวาน มาขับร้องด้วย
มิวสิกวิดีโอเพลง "เหนื่อยไหมหัวใจ" เผยแพร่เมื่อวันที่ 5 สิงหาคม พ.ศ. 2556 มีเนื้อหาเกี่ยวกับความยึดติด และอาลัยกับรักที่ผ่านพ้นไปของคนหนึ่งคน อาจจะด้วยหลายๆ สิ่งที่ทำให้ต้องเลิกราจนทำให้ต้องไกลจากกัน แต่ถึงกระนั้นระยะทางก็ไม่อาจปิดกั้นความรักและความเป็นห่วงที่ยังคงอยู่แม้ว่าอยากจะลืมมันแค่ไหนก็ตามก็อดไม่ได้ที่จะคิดถึงและเป็นห่วง ภาพเก่ายังคงเป็นเงาตามตัว ได้แต่คิดเป็นห่วงและอยากจะรู้ว่าอีกคนเป็นเช่นไร มีใครดูแลไหมและเป็นสุขใจอยู่หรือเปล่า
เจย์ บารูเชล
โจนาทาน แอดัม เซาน์เดอส์ "เจย์" บารูเชล () เกิดวันที่ 9 เมษายน ค.ศ. 1982 เป็นนักแสดง และดาราตลก ชาวแคนาดา เขารับบทสมทบในภาพยนตร์เรื่อง "Million Dollar Baby", "Knocked Up" และ "Tropic Thunder", และแสดงนำในเรื่อง "She's Out of My League", "The Trotsky", "How to Train Your Dragon", "The Sorcerer's Apprentice", "This Is the End" และ "How to Train Your Dragon 2"
พระธรรมปัญญาบดี (ถาวร ติสฺสานุกโร)
พระธรรมปัญญาบดี นามเดิม ถาวร เจริญพานิช ฉายา ติสฺสานุกโร (27 พฤษภาคม พ.ศ. 2459 - 27 กรกฎาคม พ.ศ. 2557) เป็นพระราชาคณะเจ้าคณะรองฝ่ายมหานิกาย อดีตเจ้าอาวาสวัดพระเชตุพนวิมลมังคลารามราชวรมหาวิหาร และอดีตที่ปรึกษาเจ้าคณะเขตพระนคร กรุงเทพมหานคร
พระธรรมปัญญาบดี นามเดิมว่า ถาวร เจริญพานิช เกิดเมื่อวันเสาร์ที่ 27 พฤษภาคม พ.ศ. 2459 แรม 11 ค่ำ เดือน 6 ปีมะโรง ที่บ้านเลขที่ 5 ตำบลบ้านหม้อ อำเภอพรหมบุรี จังหวัดสิงห์บุรี บิดาชื่อนายจรัญ เจริญพานิช มารดาชื่อนางพุ่ม เจริญพานิช
บรรพชาเป็นสามเณร เมื่อวันเสาร์ที่ 24 เมษายน พ.ศ. 2474 ณ วัดตราชู ตำบลบ้านหม้อ อำเภอพรหมบุรี จังหวัดสิงห์บุรี โดยมีพระครูพรหมจริยคุณ (ดี) ภายหลังเป็นพระราชาคณะชั้นสามัญ ที่ พระพรหมนคราจารย์ วัดแจ้งพรหมนคร อำเภอพรหมบุรี จังหวัดสิงห์บุรี เป็นพระอุปัชฌายาจารย์
ต่อมาได้อุปสมบทเป็นพระภิกษุ เมื่อวันศุกร์ที่ 5 มิถุนายน พ.ศ. 2479 ณ วัดตราชู ตำบลบ้านหม้อ อำเภอพรหมบุรี จังหวัดสิงห์บุรี โดยมีพระธรรมปิฎก (เผื่อน ติสฺสทตฺโต ป.ธ.9) ภายหลังได้รับสมณศักดิ์ที่สมเด็จพระวันรัต วัดพระเชตุพนวิมลมังคลาราม เป็นพระอุปัชฌาจารย์ พระครูพรหมจริยคุณ (ดี ธมฺมปญฺโญ) ภายหลังเป็นพระราชาคณะชั้นสามัญที่พระพรหมนคราจารย์ วัดแจ้งพรหมนคร อำเภอพรหมบุรี จังหวัดสิงห์บุรี เป็นพระกรรมวาจาจารย์ และพระครูปลัดปิฎกวัฑฒน์ (ฟุ้ง ปุณฺณโก ป.ธ.3) ภายหลังเป็นพระราชาคณะชั้นธรรมที่พระธรรมเสนานี วัดพระเชตุพนวิมลมังคลาราม กรุงเทพมหานคร เป็นพระอนุสาวนาจารย์ ได้รับฉายาว่า "ติสฺสานุกโร"
พระธรรมปัญญาบดี (ถาวร ติสฺสานุกโร) ถึงแก่มรณภาพด้วยโรคชรา ณ กุฏิคณะ ต.34 วัดพระเชตุพนวิมลมังคลาราม เมื่อวันอาทิตย์ที่ 27 กรกฎาคม พ.ศ. 2557 เวลา 06.00 น.
พระบาทสมเด็จพระเจ้าอยู่หัว ทรงพระกรุณาโปรดพระราชทานน้ำหลวงสรงศพ ณ ตึกสุขุมาล โรงเรียนสุขุมาลธัมมุทิส ภายในวัดพระเชตุพนวิมลมังคลาราม เขตพระนคร เมื่อวันอังคารที่ 29 กรกฎาคม พ.ศ. 2557 เวลา 17.00 น. ทั้งยังทรงพระกรุณาโปรดพระราชทานโกศไม้สิบสอง (เทียบเท่าสมเด็จพระราชาคณะ) พร้อมฉัตรเบญจาตั้งประดับเป็นเกียรติยศ เป็นกรณีพิเศษ และพระราชทานพระพิธีธรรมสวดพระอภิธรรมศพ มีกำหนด 7 คืน ตั้งแต่วันที่ 29 กรกฎาคม ถึง 4 สิงหาคม พ.ศ. 2557 เวลา 19.00 น. ทั้งนี้ ยังทรงพระกรุณาโปรดพระราชทานพวงมาลาหลวง และพวงมาลาของพระบรมวงศานุวงศ์ทุกพระองค์ตั้งเป็นเกียรติยศด้วย
วันที่ 2 สิงหาคม พ.ศ. 2557 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พลเอกสุรยุทธ์ จุลานนท์ องคมนตรี เป็นผู้แทนพระองค์ไปยังโรงเรียนสุขุมาลธัมมุทิส วัดพระเชตุพนวิมลมังคลาราม ในการบำเพ็ญพระราชกุศล 7 วัน พระราชทานศพพระธรรมปัญญาบดี (ถาวร ติสฺสานุกโร)
วันที่ 15 กันยายน พ.ศ. 2557 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ นายศุภชัย ภู่งาม องคมนตรี เป็นผู้แทนพระองค์ไปยังโรงเรียนสุขุมาลธัมมุทิส วัดพระเชตุพนวิมลมังคลาราม ในการบำเพ็ญพระราชกุศล 50 วัน พระราชทานศพพระธรรมปัญญาบดี (ถาวร ติสฺสานุกโร)
วันที่ 2 พฤศจิกายน พ.ศ. 2557 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ นายศุภชัย ภู่งาม องคมนตรี เป็นผู้แทนพระองค์ไปยังโรงเรียนสุขุมาลธัมมุทิส วัดพระเชตุพนวิมลมังคลาราม ในการบำเพ็ญพระราชกุศล 100 วัน พระราชทานศพพระธรรมปัญญาบดี (ถาวร ติสฺสานุกโร)
วันที่ 10 พฤษภาคม พ.ศ. 2558 พระบาทสมเด็จพระเจ้าอยู่หัว ทรงพระกรุณาโปรดพระราชทานพระบรมราชานุเคราะห์ในการพระราชทานเพลิงศพ ในการนี้ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพพระธรรมปัญญาบดี (ถาวร ติสฺสานุกโร) ณ เมรุหลวงหน้าพลับพลาอิสริยาภรณ์ เขตป้อมปราบศัตรูพ่าย กรุงเทพมหานคร
โง่ (เพลงซิลลี่ ฟูลส์)
โง่ เป็นเพลงของวงดนตรีซิลลี่ ฟูลส์ จากสตูดิโออัลบั้มที่ 6 "เดอะวัน" ประพันธ์คำร้องโดย สุทธิพงษ์ สมบัติจินดา แต่งทำนองโดย เบนจามิน จุง ทัฟเนลล์ และเทวฤทธิ์ ศรีสุข และเรียบเรียงโดย ซิลลี่ ฟูลส์
เพลง โง่ ได้คว้าอันดับ 6 ของชาร์ตเพลง TrueMusic Digital Chart 100 สุดยอดเพลงฮิตที่มีจำนวนการฟังบน truemusic.com มากที่สุดแห่งปี ในปี พ.ศ. 2551 และอันดับสูงสุดที่ 3 จากการจัดอันดับของ แฟต 104.5 ในชาร์ตของ 104.5 เอฟเอ็ม แฟตเรดิโอ ท็อป 75 ชาร์ต ประจำวันที่ 27 เมษายน พ.ศ. 2551
การแจกแจงอเนกนาม
ถ้าในการทดลองใดๆที่มีลักษณะคล้ายกับการทดลองทวินาม คือเป็นการทดลองซ้ำๆกันหลายครั้ง โดยการทดลองแต่ละครั้งเป็นอิสระกัน คือมีความน่าจะเป็นของการเกิดความสำเร็จในการทดลองแต่ละครั้งคงที่ แต่การทดลองแต่ละครั้งนั้นผลลัพธ์ที่เกิดขึ้นมีได้มากกว่า 2 ทาง เช่น การสุ่มหยิบสินค้าจากกล่องมาครั้งละ 1 ชิ้น โดยหยิบมา 5 ครั้งแบบใส่คืน ถ้าสินค้าในกล่องแบ่งเป็น 3 เกรดคือ สินค้าดี สินค้ามีตำหนิ และสินค้าเสีย นั่นคือผลที่เกิดขึ้นจากการสุ่มหยิบแต่ละครั้งมีได้ 3 ทาง การทดลองเช่นนี้จะเรียกว่าการทดลองแบบอเนกนาม โดยมีฟังก์ชันความน่าจะเป็นดังนี้
โดยที่
และ
และมีค่าคาดหวังและความแปรปรวนดังนี้
การแจกแจงเอกรูป (ต่อเนื่อง)
ตัวแปรเชิงสุ่ม formula_1 มีค่าอยู่ในช่วงใดช่วงหนึ่งหรืออยู่ในเซตของช่วงใดช่วงหนึ่งด้วยความน่าจะเป็นเท่ากันเสมอ ซึ่งอยู่ในช่วงของเลขจำนวนจริง 2 จำนวนคือ formula_2 และ formula_3 โดยที่ apdf ของ formula_1 คงที่จาก formula_2 ถึง formula_3 แล้ว formula_1 จะมีฟังก์ชันการแจกแจงความน่าจะเป็นดังนี้
และมีค่าคาดหวังและค่าความแปรปรวนดังนี้
การแจกแจงเอกรูป (วิยุต)
ในทฤษฎีความน่าจะเป็นและสถิติศาสตร์ การแจกแจงเอกรูปวิยุต เป็นการแจกแจงความน่าจะเป็นอย่างเป็นระบบโดยที่น่าจะสังเกตค่าจำนวนจำกัดได้เท่า ๆ กัน ทุกค่าจำนวน "n" มีความน่าจะเป็นเท่ากัน "1/n"
การแจกแจงเอ็กโพเนนเชียล
การแจกแจงเอ็กโพเนนเชียลเป็นการแจกแจงที่มีความสัมพันธ์กับการแจกแจงปัวซง เนื่องจากการแจกแจงแบบเอ็กโพเนนเชียลจะเป็นการแจกแจงของระยะเวลาที่รอคอยจนกว่าจะเกิดเหตุการณ์ที่สนใจขึ้นเป็นครั้งแรก โดยจำนวนครั้งของเหตุการณ์ที่สนใจที่เกิดขึ้นนั้นมีการแจกแจงปัวซง เช่น จำนวนลูกค้าที่เข้ามาใช้บริการในเวลา 1 ชั่วโมงมีการแจกแจงแบบปัวซง เวลาห่างระหว่างลูกค้าที่เข้ามาใช้บริการก็จะมีการแจกแจงเอ็กโพเนนเชียล การนับเวลาติดต่อกันไปเรื่อยๆจนกระทั่งเกิดเหตุการณ์ปัวซงขึ้น ถ้า X เป็นเวลาที่นับติดต่อกันนี้ X จะเป็นตัวแปรสุ่มที่มีการแจกแจงแบบเอ็กโพเนนเชียล ซึ่งมีฟังก์ชันความน่าจะเป็นดังนี้
และมีค่าคาดหวังและค่าความแปรปรวนดังนี้
การคำนวณค่าความน่าจะเป็นจะอาศัยความน่าจะเป็นสะสม
พระเทพวิมลมุนี (กฤช กิตฺติวํโส)
พระเทพวิมลมุนี นามเดิมกฤช ประเวสจินดา ฉายา กิตฺติวํโส (4 กุมภาพันธ์ พ.ศ. 2473 - ปัจจุบัน) เจ้าอาวาสวัดชนะสงครามราชวรมหาวิหาร
พระเทพวิมลมุนี (กฤช กิตฺติวํโส) นามเดิมว่า กฤช ประเวสจินดา เกิดเมื่อวันพุธ แรม 2 ค่ำ เดือน 3 ปีมะเมีย จุลศักราช 1192 ตรงกับวันที่ 4 กุมภาพันธ์ พ.ศ. 2473 ณ บ้านปลายคลองเขื่อนขัน อำเภอบ้านแพ้ว จังหวัดสมุทรสาคร เป็นบุตรของนายแย้ม ประเวสจินดา และนางวะ ประเวสจินดา
พระเทพวิมลมุนี ได้บรรพชาเป็นสามเณร เมื่อวันที่ 14 กรกฎาคม พ.ศ. 2487 ณ วัดชัยมงคล อำเภอเมือง สมุทรสาคร โดยมีพระครูรอด วัดบางน้ำวน อำเภอเมืองสมุทรสาคร จังหวัดสมุทรสาคร เป็นพระอุปัชฌายาจารย์ และอุปสมบทเป็นพระภิกษุ เมื่อวันที่ 30 เมษายน พ.ศ. 2494 ณ พัทธสีมา วัดชัยมงคล อำเภอเมืองสมุทรสาคร จังหวัดสมุทรสาคร โดยมีพระธรรมสิริชัย วัดพระปฐมเจดีย์ อำเภอเมืองนครปฐม จังหวัดนครปฐม เป็นพระอุปัชฌายาจารย์ พระครูสาครศีลาจารย์ อำเภอเมืองสมุทรสาคร จังหวัดสมุทรสาคร เป็นพระกรรมวาจาจารย์ และพระรามัญมุนี วัดป้อมวิเชียรโชติการาม อำเภอเมืองสมุทรสาคร จังหวัดสมุทรสาคร เป็นพระอนุสาวนาจารย์
ฮวัง ย็อน-จู
ฮวัง ย็อน-จู (; 13 สิงหาคม ค.ศ. 1986 — ) เป็นนักกีฬาวอลเลย์บอลหญิงทีมชาติเกาหลีใต้ เธอสำเร็จการศึกษาจากโรงเรียนมัธยมปลายสตรีวิทยาการคอมพิวเตอร์ซูว็อนเมื่อปี ค.ศ. 2005 (ซึ่งเป็นสถาบันเดียวกันกับที่คิม ย็อน-คย็อง, ฮัน ซง-อี และฮัน ยู-มี จบมา) และฮวัง ย็อน-จู ได้เป็นส่วนหนึ่งในการพาทีมชนะรางวัลเหรียญเงินของการแข่งขันเอเชียนเกมส์ 2010 หนึ่งปีถัดมา เธอสามารถพาทีมฮุนได อีแอนด์ซี ของเธอเข้าครองตำแหน่งทีมชนะเลิศในการแข่งขันวี-ลีก (ฤดูกาล 2010-2011) ได้เป็นสมัยแรก รวมถึงเธอยังได้รับรางวัลผู้เล่นทรงคุณค่าจากการแข่งขันครั้งดังกล่าว
ทีดับเบิลยูเอ เที่ยวบินที่ 800
ทรานส์เวิลด์แอร์ไลน์ เที่ยวบินที่ 800 (ทีดับเบิลยูเอ 800) เป็นเครื่องบินโบอิง 747-100 ที่ระเบิดและตกสู่มหาสมุทรแอตแลนติกใกล้อีสต์มอริตชิส รัฐนิวยอร์ก เมื่อวันที่ 17 กรกฎาคม 2539 เมื่อเวลาประมาณ 20:31 EDT หลังนำเครื่องขึ้นจากท่าอากาศยานนานาชาติจอห์น เอฟ. เคนเนดีได้ 12 นาทีในเที่ยวบินโดยสารระหว่างประเทศกำหนดสู่กรุงโรม โดยมีแวะพักในกรุงปารีส ทั้ง 230 คนบนเครื่องเสียชีวิต เป็นอุบัติเหตุการบินครั้งที่มีผู้เสียชีวิตมากที่สุดเป็นอันดับสามในดินแดนสหรัฐ
วันที่ 17 กรกฎาคม 2539 เวลา 20:19 EDT เที่ยวบินที่ 800 พร้อมผู้โดยสาร 212 คน และลูกเรือ 18 คน ออกเดินทางจากท่าอากาศยานเจ.เอฟ.เค. เพื่อมุ่งหน้าสู่กรุงปารีส ประเทศฝรั่งเศส ก่อนจะเดินทางต่อไปยังกรุงโรม ประเทศอิตาลี แต่ขึ้นบินได้เพียง 12 นาที เครื่องบืน โบอิง 747-100 ขึ่งใช้งานมากว่า 25 ปีเกิดระเบิดกลางอากาศเหนือมหาสมุทรแอตแลนติกที่ความสูง 16,000 ฟุตเมื่อเวลา 20:31 EDT ทำให้ส่วนหัวของเครื่องถูกตัดออกจากลำตัวเครื่อง โดยลำตัวเครื่องยังมีแรงดันจำนวนหนึ่งยกลำตัวเครื่องขึ้นสู่ท้องฟ้า ก่อนที่จะตกลงสู่ทะเล ขณะเกิดเหตุ นักบินในเครื่องบินอักลำหนึ่งและทหารที่ขับเฮลิคอปเตอร์ลาดตระเวนอยู่บริเวณนั้นเห็นเหตุการณ์พอดี จึงรุดไปยังที่เกิดเหตุ
เหตุการณ์ครั้งนั้มีผู้เสียชีวิตทั้งหมด 230 คน
ในช่วงแรกนั้น เอฟ.บี.ไอ. ร่วมสืบสวนหาสาเหตุในการครั้งนี้ พวกเขาตั้งไว้ 2ประเด็น คือ เครื่องบินอาจถูกยิงตกด้วยมีสไซต์ของกองทัพสหรัฐ แบบกรณีของ มาเลเซียแอร์ไลน์ เที่ยวบินที่ 17 หรืออาจถูกลอบวางระเบิดโดยผู้ก่อการร้าย แบบกรณีของ แพนแอม เที่ยวบินที่ 103 แต่จากสอบสวนของคณะสืบสวนซึ่งได้ประกอบซากเครื่องบินเพื่อทำการสอบสวนหาสาเหตุ ได้ข้อสรุปในปี 2540 ว่าเกิดจากสายไฟในเครื่องบินซึ่งมีสภาพเก่า ทำให้ไฟฟ้าลัดวงจรและเกิดประกายไฟในถังเซื้อเพลิง จึงเป็นสาเหตุทำให้เครื่องบินเกิดระเบิดกลางอากาศ
โคเรียนแอร์ เที่ยวบินที่ 801
โคเรียนแอร์ เที่ยวบินที่ 801 (KE801หรือKAL801) เป็นเครื่องบิน โบอิง 747-300 ที่บินมาจาก ท่าอากาศยานนานาชาติกิมโป ในโซล เกาหลีใต้ ไปยังท่าอากาศยานนาชาชาติแอนโตนิโอ บี. วอน แพ็ตใน เกาะกวม ซึ่งอยู่ในการปกครองของ สหรัฐอเมริกา พร้อมผู้โดยสาร 237 คน และลูกเรือ 17 คน ออกเดินทางเมื่อคืนวันที 5 สิงหาคม 2540
เคริ่องบินเกิดอุบัติเหตุตกในป่าบริเวณนิมิทซ์ ฮิลล์ในเมืองอาซานซึ่งอยู่ไม่ห่างจากสนามบินตอนเช้ามืดของวันที่ 6 สิงหาคม 2540
จากการตกครั้งนี้ มีผู้เสียชีวิต 228 คน และบาดเจ็บ 26 คน
สาเหตุเกิดจากระบบนำเคริ่องร่อนลงจอดเกิดทำงานผิดพลาด ประกอบกับในช่วงเกิดเหตุมีพายุฝนฟ้าคะนอง เลยทำให้นักบินนำเคริ่องลงจอดผิดที่ จนเกิดอุบัติเหตุในที่สุด
โรงงานทอผ้าโทมิโอกะและสถานที่ที่เกี่ยวข้อง
โรงงานทอผ้าโทมิโอกะและสถานที่ที่เกี่ยวข้อง (, ) คือ ชื่อตามที่ได้จดทะเบียนเป็นมรดกโลก สถานที่แห่งนี้คือโรงงานสาวผ้าไหมที่เป็นต้นแบบในยุคใหม่ที่มีความเก่าแก่ที่สุดในประเทศญี่ปุ่น ก่อตั้งใน ค.ศ. 1872 โดยรัฐบาลเพื่อที่จะแนะนำเครื่องจักรสาวผ้าที่ทันสมัยจากฝรั่งเศสและเผยแพร่เทคโนโลยีสู่ญี่ปุ่น โรงงานนี้ได้รับการจดทะเบียนโดยรัฐบาลในฐานะแหล่งที่ตั้งทางประวัติศาสตร์ และอาคารได้รับการอนุรักษ์เป็นอย่างดี มันคือโรงงานขนาดใหญ่แห่งหนึ่งในเขตเมืองเก่าของโทมิโอกะในจังหวัดกุมมะ ตั้งอยู่ห่างจากกรุงโตเกียว ทางตะวันตกเฉียงเหนือประมาณ 100 กิโลเมตร
ไม่นานหลังจากการปฏิวัติเมจิในปลายคริสตศตววษที่ 19 รัฐบาลญี่ปุ่นรีบเร่งนำความทันสมัยมาสู่ญี่ปุ่น เพื่อที่จะก้าวทันประเทศต่าง ๆ ในทวีปยุโรป ผ้าไหมดิบของญี่ปุ่นคือ สินค้าส่งออกที่สำคัญที่สุด และสนับสนุนความเจริญเติบโตทางเศรษฐกิจในเวลานั้น แต่ระหว่างความนิยมนี้ โรงงานผ้าไหมญี่ปุ่นเริ่มที่จะเสียคุณภาพของผ้าไหม ซึ่งเป็นอันตรายอย่างรวดเร็วต่อชื่อเสียงของญี่ปุ่นในฐานะผู้ผลิตผ้าไหมดิบ ด้วยเหตุนี้รัฐบาลแห่งชาติตัดสินใจที่จะก่อตั้งโรงงานทอผ้าโทมิโอกะ เพื่อเป็นต้นแบบในการปั่นด้ายด้วยเครื่องจักรที่มีความซับซ้อนมากที่สุด และพัฒนาคุณภาพของผ้าไหมดิบ
ใน ค.ศ. 1870 พอล บรูแนท (Paul Brunat) ผู้ซึ่งทำงานในบริษัทการค้าฝรั่งเศสในโยโกฮามะได้ค้นหาที่ตั้งที่เหมาะสมสำหรับโรงงานผ้าไหมในภูมิภาคคันโต และเลือกที่ตั้งนั้นในเมืองโทมิโอกะ การก่อสร้างเริ่มใน ค.ศ. 1871 และเสร็จสมบูรณ์ในเดือนกรกฎาคมปีถัดไป สามเดือนต่อมาโรงงานเริ่มดำเนินงาน ภายในโรงงานมีเครื่องจักรปั่นผ้าไหมกว่า 150 เครื่อง และคนงานหญิง 400 คน ทำงานในโรงงาน วิถีชีวิตของคนงานเหล่านั้นได้รับการบันทึกไว้ในสมุดบันทึกของวาดะ เอ (Wada Ei)
โรงงานทอผ้าโทมิโอกะมุ่งมั่นการผลิตผ้าไหมดิบคุณภาพสูง และแม้ว่าผ้าไหมเหล่านั้นได้สร้างชื่อเสียงด้วยคุณภาพของมันในต่างประเทศ แต่ธุรกิจผ้าไหมอยู่ในสภาวะขาดทุนโดยตลอด ถึงจะมีการลดราคาสินค้าแล้ว ทางโรงงานก็ยังคงขาดทุนอย่างหนักส่งผลให้รัฐบาลตัดสินใจขายโรงงานและโอนธุรกิจให้กับเครือมิตสึอิไฟแนนซ์ (Mitsui Finance Group) ใน ค.ศ. 1893 และใน ค.ศ. 1902 โรงงานถูกโอนอีกครั้งสู่บริษัทฮาระ (Hara Company)
ใน ค.ศ. 1939 (ปีที่ 14 ของยุคโชวะ) โรงงานทอผ้าโทมิโอกะถูกโอนสู่บริษัทคาตากูระอินดัสตรีส์จำกัด (Katakura Industries Co., Ltd) ซึ่งเป็นบริษัททอผ้าไหมที่ใหญ่ที่สุดในญี่ปุ่น โรงงานทอผ้าโทมิโอกะได้ช่วยเหลือความเจริญเติบโตทางเศรษฐกิจของญี่ปุ่นอย่างมากระหว่างและหลังสงครามโลกครั้งที่ 2 และในที่สุดโรงงานได้ปิดตัวลงในเดือนมีนาคม ค.ศ. 1987 แต่มันยังคงเป็นสถานที่ที่ได้รับการดูแลอย่างดีหลังจากได้รับการขึ้นทะเบียนเป็นแหล่งประวัติศาสตร์ใน ค.ศ. 2005 และได้รับการขึ้นทะเบียนเป็นมรดกโลกทางวัฒนธรรมโดยองค์การยูเนสโกเมื่อวันที่ 21 มิถุนายน ค.ศ. 2014
เคลิ้ม (เพลงสล็อต แมชชีน)
เคลิ้ม (Kloem) เป็นซิงเกิลที่ 2 ของวงดนตรีสล็อต แมชชีน จากสตูดิโออัลบั้มที่ 6 Rainbow จากค่ายบีอีซี-เทโร มิวสิค ประพันธ์คำร้อง-ทำนองและเรียบเรียงโดย Po Posayanukul เพลงนี้มีความโดดเด่นทางด้านการใช้สัมผัสคล้อง­จองท่อนเพลง และยังเลือกใช้สำนวนภาษาเชย ๆ ออกจำหน่ายในวันที่ 27 ตุลาคม พ.ศ. 2556 และมิวสิกวีดิโอกำกับโดย John Kittithat และเผยแพร่ในยูทูบ วันที่ 21 พฤศจิกายน พ.ศ. 2556
เพลง เคลิ้ม ได้อันดับ 15 จากการจัดอันดับของ 95.5 FM Virgin Hitz หมวดเพลงไทยสากล ประจำวันที่ 22 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล
ฟลอเรนซ์ กริฟฟิท จอยเนอร์
ฟลอเรนซ์ เดลอเรซ กริฟฟิท จอยเนอร์ () หรือที่รู้จักในชื่อ โฟล-โจ (Flo-Jo) เป็นนักกรีฑาชาวอเมริกัน มีชื่อเสียงในฐานะที่เป็นสตรีที่วิ่งเร็วที่สุดในโลก โดยเป็นเจ้าของสถิติโลก และเหรียญทองประเภทวิ่ง 100 เมตร และ 200 เมตรในกีฬาโอลิมปิกฤดูร้อน 1988 ที่โซล ประเทศเกาหลีใต้ สถิติของเธอยังไม่มีนักกีฬาหญิงคนใดทำลายได้มาจนถึงปัจจุบัน
ฟลอเรนซ์ จอยเนอร์เสียชีวิตด้วยวัยเพียง 38 ปี แพทย์วินิจฉัยว่าเธอเสียชีวิตจากการขาดอากาศ เนื่องจากอาการชักขณะกำลังนอนหลับ
คอลลิชันคอร์ส
คอลลิชันคอร์ส () เป็นชุดอัลบั้มซีดีหรือดีวีดี ออกจำหน่ายเมื่อวันที่ 30 พฤศจิกายน พ.ศ. 2547 โดยนักร้องแร็ปชาวอเมริกัน เจย์-ซี ร่วมกับวงดนตรีร็อกชาวอเมริกัน ลิงคินพาร์ก เมื่อออกจำหน่ายก็สามารถทะยานเข้าสู่ อันดับเพลง 200 อันดับของบิลบอร์ดได้ ในเดือนสิงหาคม พ.ศ. 2552 อัลบั้มนี้จำหน่ายได้ 1,934,000 ชุด เฉพาะแค่ในสหรัฐอเมริกา และจำหน่ายได้มากกว่า 5 ล้านชุดทั่วโลก
พัชชา พูนพิริยะ
พัชชา พูนพิริยะ (เกิด 6 กันยายน พ.ศ. 2537) เป็นนักแสดงภาพยนตร์ชาวไทย และเป็นนักจัดรายการวิทยุคลื่น Cat Radio รวมไปถึงเป็นนักคอลัมน์ใน The Standard อีกด้วยและเป็นน้องสาวของนัฐวุฒิ พูนพิริยะ ผู้กำกับภาพยนตร์เคาท์ดาวน์ เริ่มเป็นที่รู้จักจากการเป็นนางเอกภาพยนตร์เรื่อง "Mary is happy, Mary is happy" พัชชา สำเร็จการศึกษาจาก ภาควิชานฤมิตศิลป์ (แขนงวิชาการออกแบบแฟชัน) คณะศิลปกรรมศาสตร์ จุฬาลงกรณ์มหาวิทยาลัย เกียรตินิยมอันดับ 1ทุกวันจันทร์ ช่วงคนขอแมว 21.00-0.00 คู่กับ วี วิโอเลต วอร์เทียร์
ฟุตบอลลีกคัพ ฤดูกาล 2014–15
ฟุตบอลลีกคัพ ฤดูกาล 2014–15, หรือเรียกว่า แคพิทัลวันคัพ สำหรับเหตุผลของผู้สนับสนุนหลัก จะเป็นฤดูกาลที่ 54 ของการแข่งขัน. เป็นการแข่งขันระบบน็อคเอาต์สำหรับ 92 ทีมสโมสรฟุตบอลในอังกฤษและเวลส์
แชมป์เก่าได้แก่ แมนเชสเตอร์ ซิตี หลังจากพวกเขาเอาชนะ ซันเดอร์แลนด์ 3-1 เมื่อวันที่ 2 มีนาคม ค.ศ. 2014 ที่สนาม เวมบลีย์ แต่ในที่สุดแมนเชสเตอร์ ซิตีก็ถูกเขี่ยตกรอบสี่จากทีม นิวคาสเซิล ยูไนเต็ด
รอบแรกจะเริ่มเปิดฉากในวันที่ 11 สิงหาคม ค.ศ. 2014 และประกอบไปด้วยทีมจากโซนเหนือ โซนใต้และทีมที่อยู่ในระดับเท่านั้นที่จะจับสลากโคจรมาพบกันเอง
เชลซี ชนะเลิศถ้วยรายการนี้หลังจากเก็บชัยชนะ 2–0 ต่อ ทอตนัม ฮอตสเปอร์ ใน รอบชิงชนะเลิศ
การจับสลากรอบแรกมีขึ้นเมื่อวันที่ 17 มิถุนายน ค.ศ. 2014 เวลา 10:00 BST การแข่งขันจะลงแข่งขันในช่วงสัปดาห์เริ่มวันที่ 11 สิงหาคม ค.ศ. 2014
การจับสลากสำหรับรอบสองจะเกิดขึ้นในวันที่ 13 สิงหาคม ค.ศ. 2014. การแข่งขันจะมีขึ้นในช่วงสัปดาห์วันที่ 25 สิงหาคม ค.ศ. 2014
เจ็ดทีมจากพรีเมียร์ลีกที่เข้าร่วมการแข่งขันสโมสรยุโรป (ยูฟ่าแชมเปียนส์ลีก หรือ ยูฟ่ายูโรปาลีก) ได้แก่ แมนเชสเตอร์ ซิตี, อาร์เซนอล, เชลซี, เอฟเวอร์ตัน, ฮัลล์ ซิตี, ลิเวอร์พูล และ ทอตนัม ฮอตสเปอร์ - จะเข้าสู่การแข่งขันในรอบนี้ พวกเขาจะลงเล่นร่วมกับผู้ชนะ 25 ทีมจากรอบสอง
การจับสลากสำหรับรอบสามจะเกิดขึ้นในวันที่ 27 สิงหาคม ค.ศ. 2014 การแข่งขันจะมีขึ้นในช่วงสัปดาห์วันที่ 22 กันยายน ค.ศ. 2014
การจับสลากสำหรับรอบสี่จะเกิดขึ้นในวันที่ 24 กันยายน ค.ศ. 2014 การแข่งขันจะมีขึ้นในช่วงสัปดาห์วันที่ 27 ตุลาคม ค.ศ. 2014
การจับสลากสำหรับรอบสี่จะเกิดขึ้นในวันที่ 29 ตุลาคม ค.ศ. 2014 เชฟฟีลด์ ยูไนเต็ด คือทีมที่อันดับต่ำที่สุดในการแข่งขันซึ่งมาจากลีกวัน, ดิวิชั่นสามของฟุตบอลอังกฤษ การแข่งขันจะมีขึ้นในช่วงสัปดาห์วันที่ 15 ธันวาคม ค.ศ. 2014.
การจับสลากสำหรับรอบรองชนะเลิศจะเกิดขึ้นในวันที่ 17 ธันวาคม ค.ศ. 2014 หลังจากการถ่ายทอดทางโทรทัศน์เกมระหว่าง บอร์นมัท และ ลิเวอร์พูล
นัดแรกจะเริ่มทำการแข่งขันในช่วงสัปดาห์ระหว่างวันที่ 19 มกราคม ค.ศ. 2015.
นัดที่สองจะเริ่มทำการแข่งขันในช่วงสัปดาห์ระหว่างวันที่ 26 มกราคม ค.ศ. 2015.
ฟุตบอลลีกคัพนัดชิงชนะเลิศจะจัดขึ้นในวันที่ 1 มีนาคม ค.ศ. 2015 ที่ สนามกีฬาเวมบลีย์